Source: https://www.europarl.europa.eu/doceo/document/A-8-2016-0313_MT.html
Timestamp: 2020-04-01 12:33:25+00:00
Document Index: 506035

Matched Legal Cases: ['art.\n1', 'arti 1', 'arti 1', 'arti 1', 'arti 1', 'arti 1', 'arti 1', 'arti 2', 'arti 2', 'Qorti ', 'Qorti ', 'Qorti ', 'Qorti ']

1152k 121k
PE 584.224v01-00 A8-0313/2016
dwar il-proposta għal regolament tal-Parlament Ewropew u tal-Kunsill dwar il-merkurju, u li jirrevoka r-Regolament (KE) Nru 1102/2008
Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1) u l-Artikolu 207 tiegħu,
(1) Il-merkurju huwa sustanza tossika ħafna li tirrappreżenta periklu globali u kbir għas-saħħa tal-bniedem, inkluż bil-metilmerkurju fil-ħut u r-riżorsi tal-baħar, l-ekosistemi u l-organiżmi slavaġ. Minħabba l-għamla transfruntiera tat-tniġġis tal-merkurju, bejn 40% u 80% tad-depożitu totali tal-merkurju fl-Unjoni joriġina minn barra l-Unjoni u, għalhekk, jiġġustifika azzjoni f’livelli lokali, reġjonali, nazzjonali u internazzjonali.
(1) Il-merkurju huwa sustanza tossika ħafna li tirrappreżenta periklu globali u kbir għas-saħħa tal-bniedem, inkluż bil-metilmerkurju fil-ħut u r-riżorsi tal-baħar, l-ekosistemi u l-organiżmi selvaġġi. L-esponiment għall-merkurju f'livelli għolja jista' jkun ta' ħsara għall-moħħ, il-qalb, il-kliewi, il-pulmuni, u s-sistema immunitarja tal-bnedmin ta' kull età. Livelli għolja ta' metilmerkurju fid-demm ta' trabi li għadhom fil-ġuf u ta' tfal żgħar jistgħu jagħmlu ħsara lis-sistema nervuża li tkun qed tiżviluppa, li jwassal biex it-tfal ikunu anqas kapaċi jaħsbu u jitgħallmu u potenzjalment jonqsilhom l-IQ tagħhom. Il-Programm tan-Nazzjonijiet Uniti għall-Ambjent (UNEP) u l-Organizzazzjoni Dinjija tas-Saħħa (WHO) jelenkaw il-merkurju fost l-"għaxar kimiċi ta' tħassib ewlieni għas-saħħa pubblika". Għaldaqstant jeħtieġ jiġu introdotti miżuri dwar il-merkurju u l-kundizzjonijiet għall-użu tiegħu.
ara US EPA 2014 u http://www.who.int/ipcs/assessment/public_health/chemicals_phc/en/
(1a) L-użu tal-merkurju fil-proċessi tal-produzzjoni għandu jiġi eliminat gradwalment u, għal dak il-għan, għandhom jingħataw inċentivi għar-riċerka dwar sustanzi alternattivi għall-merkurju b'karatteristiċi li jkunu innokwi jew, ikun x'ikun il-każ, inqas perikolużi għall-ambjent u għas-saħħa.
(1b) Minħabba l-għamla transfruntiera tat-tniġġis tal-merkurju, bejn 40 % u 80 % tad-depożiti totali tal-merkurju fl-Unjoni joriġinaw minn barra l-Unjoni, filwaqt li 70 % tas-siti kontaminati bil-merkurju huma kkonċentrati f'reġjuni industrijali fl-Ewropa u fl-Amerka ta' Fuq; u għalhekk hija meħtieġa azzjoni fil-livelli lokali, reġjonali, nazzjonali u internazzjonali.
(2) Ħafna mill-emissjonijiet tal-merkurju u r-riskji ta’ esponiment assoċjati jirriżultaw minn attivitajiet antropoġeniċi, inkluż l-estrazzjoni primarja u l-ipproċessar tal-merkurju, l-użu tal-merkurju fil-prodotti, il-proċessi industrijali u l-estrazzjoni tad-deheb artiġjanali u fuq skala żgħira (“ASGM”) u l-emissjonijiet tal-merkurju li joriġinaw b’mod partikolari mill-kombustjoni tal-faħam u l-ġestjoni tal-iskart tal-merkurju.
(2) Ħafna mill-emissjonijiet tal-merkurju u r-riskji ta’ esponiment assoċjati jirriżultaw minn attivitajiet antropoġeniċi, inkluż l-estrazzjoni primarja u l-ipproċessar tal-merkurju, l-użu tal-merkurju fil-prodotti, il-proċessi industrijali u l-estrazzjoni tad-deheb artiġjanali u fuq skala żgħira (“ASGM”), siti kontaminati u l-emissjonijiet tal-merkurju li joriġinaw b’mod partikolari mill-kombustjoni tal-faħam u l-ġestjoni tal-iskart tal-merkurju. Il-kombustjoni tal-fjuwils fossili fl-impjanti tal-enerġija u fil-bojlers industrijali, flimkien mat-tisħin residenzjali, jikkostitwixxu kważi nofs l-emissjonijiet globali tal-merkurju. Għaldaqstant, it-tranżizzjoni għall-produzzjoni ta' enerġija rinnovabbli flimkien ma' miżuri għall-effiċjenza enerġetika għandhom isiru aktar malajr sabiex ir-rilaxx tal-merkurju fl-atmosfera jitnaqqas b'mod sinifikanti.
(3a) Ir-Reġistru Ewropew dwar ir-Rilaxx u t-Trasferiment ta' Inkwinanti (E-PRTR) stabbilit bir-Regolament (KE) Nru 166/2006 tal-Parlament Ewropew u tal-Kunsill1a għandu l-għan li jipprovdi lill-awtoritajiet kompetenti, dawk li jfasslu l-politika, ix-xjenzati u l-pubbliku ġenerali bażi ta' dejta koerenti u valida fl-Unjoni kollha dwar ir-rilaxx u t-trasferimenti industrijali li tkopri wkoll il-merkurju. L-utenti jingħataw aċċess għal informazzjoni dwar rilaxxi u trasferimenti minn faċilitajiet industrijali fil-viċinat tagħhom jew f'pajjiżhom, li jkunu jistgħu jitqabblu ma' faċilitajiet oħra madwar l-Unjoni kollha. Dan l-aċċess għad-dejta għandu l-potenzjal li jiżgura parteċipazzjoni reali taċ-ċittadini fi kwistjonijiet ambjentali. L-E-PRTR jikkontribwixxi għal trasparenza akbar u għalhekk l-għodda tat-traċċar diġà eżistenti għall-inkwinanti għandha tiġi estiża għall-flussi tal-iskart tal-merkurju, sabiex jiġi minimizzat ir-riskju ta' frodi u biex jitjieb il-kontroll tat-trasferimenti tal-merkurju fl-iskart.
1a Ir-Regolament (KE) Nru 166/2006 tal-Parlament Ewropew u tal-Kunsill tat-18 ta' Jannar 2006 dwar il-ħolqien ta' Reġistru Ewropew dwar ir-Rilaxx u t-Trasferiment ta' Inkwinanti u li jemenda d-Direttivi tal-Kunsill 91/689/KEE u 96/61/KE (ĠU L 033, 4.2.2006, p. 1).
L-użu tal-E-PRTR se jimminimizza r-riskju ta' frodi u jikkontribwixxi għall-istampa globali li nistennew li niksbu mit-talba tagħna dwar inventarju għall-UE kollha.
(5) Sar progress sinifikanti fl-Unjoni fl-aħħar 10 snin fil-qasam tal-ġestjoni tal-merkurju mindu ġew adottati l-Istrateġija u firxa sħiħa ta’ miżuri li jikkonċernaw l-emissjonijiet, il-provvista, id-domanda u l-użu tal-merkurju u l-ġestjoni tal-eċċess u l-ħażniet tal-merkurju.
(5) Sar progress sinifikanti fl-Unjoni fl-aħħar 10 snin fil-qasam tal-ġestjoni tal-merkurju mindu ġew adottati l-Istrateġija u firxa sħiħa ta’ miżuri li jikkonċernaw l-emissjonijiet, il-provvista, id-domanda u l-użu tal-merkurju u l-ġestjoni tal-eċċess u l-ħażniet tal-merkurju. Madankollu hemm bżonn azzjoni ulterjuri għaliex bħalissa huwa stmat li d-domanda tas-suq għall-merkurju hija ta' 260-400 tunnellata metrika fis-sena u anke wara t-tneħħija gradwali prevista tal-użu tal-merkurju fl-industrija tal-kloroalkali sal-2017 huwa stmat li d-domanda prevista għall-merkurju fl-2025-2030 tkun ta' 40-220 tunnellata metrika fis-sena. Jeħtieġ, għalhekk, tingħata attenzjoni partikolari għall-implimentazzjoni sħiħa ta' dan ir-Regolament f'konformità mar-regoli applikabbli.
Ara d-dokument ta' ħidma tal-persunal (SWD) tal-Kummissjoni, valutazzjoni tal-impatt li takkumpanja din il-proposta 2016 final p.26/ 186.
(6) L-Istrateġija tistabbilixxi li n-negozjar u l-konklużjoni ta’ strument internazzjonali legalment vinkolanti għandhom ikunu prijorità billi l-Unjoni waħedha ma tistax tiggarantixxi protezzjoni effettiva taċ-ċittadini tal-Unjoni kontra l-effetti negattivi fuq is-saħħa tal-merkurju.
(6) Flimkien mal-Istrateġija, li tistabbilixxi li n-negozjar u l-konklużjoni ta’ strument internazzjonali legalment vinkolanti għandhom ikunu prijorità, l-Unjoni għandha tagħmel ħilitha biex teċċella fost is-sħab globali tagħha sabiex tiggarantixxi protezzjoni taċ-ċittadini tagħha mill-effetti negattivi tal-merkurju fuq is-saħħa li tkun verament effikaċi, billi tistabbilixxi eżempji tal-aħjar prattika għall-pajjiżi kollha li huma Partijiet għall-Konvenzjoni ta' Minamata dwar il-Merkurju.
(6a) Sabiex jiġi rifless l-għarfien xjentifiku attwali dwar ir-riskji mill-metilmerkurju, meta twettaq ir-rieżami ta' dan ir-Regolament il-Kummissjoni għandha tevalwa l-konsum attwali abbażi tas-saħħa u għandha tistabbilixxi parametri referenzjarji ġodda mil-lat ta' saħħa fir-rigward tal-merkurju.
(8) Ratifika rapida tal-Konvenzjoni mill-Unjoni u l-Istati Membri tagħha se tħeġġeġ lill-utenti u l-emittenti globali ewlenin tal-merkurju, li huma firmatarji għall-Konvenzjoni, sabiex jirratifikawha u jimplimentawha.
(8) Ratifika rapida tal-Konvenzjoni mill-Unjoni u l-Istati Membri tagħha se tħeġġeġ lill-utenti u l-emittenti globali ewlenin tal-merkurju, li huma firmatarji għall-Konvenzjoni, sabiex jirratifikawha u jimplimentawha. Azzjoni ulterjuri mwettqa mill-Unjoni, li tmur lil hinn mir-rekwiżiti tal-Konvenzjoni, tista' twitti t-triq, kif kien il-każ bir-Regolament (KE) Nru 1102/2008 tal-Parlament Ewropew u tal-Kunsill1a, għal prodotti u proċessi mingħajr merkurju.
1a Ir-Regolament (KE) Nru 1102/2008 tal-Parlament Ewropew u tal-Kunsill tat-22 ta' Ottubru 2008 dwar il-projbizzjoni tal-merkurju metalliku u ta' ċerti komposti u taħlitiet tal-merkurju u l-ħżin sikur tal-merkurju metalliku (ĠU L 304, 14.11.2008, p. 75).
(9) Billi l-leġiżlazzjoni tal-Unjoni diġà tittrasponi ħafna mill-obbligi tal-Konvenzjoni, dan ir-Regolament għandu jistabbilixxi biss id-dispożizzjonijiet li jaħdmu id f’id mal-acquis tal-Unjoni u li huma meħtieġa sabiex jiġi żgurat l-allinjament sħiħ tiegħu mal-Konvenzjoni u, b’hekk, l-Unjoni u l-Istati Membri tagħha jkunu jistgħu jirratifikawh u jimplimentawh.
(9) Billi l-leġiżlazzjoni tal-Unjoni diġà tittrasponi ħafna mill-obbligi tal-Konvenzjoni, dan ir-Regolament għandu bħala prijorità jistabbilixxi d-dispożizzjonijiet li jaħdmu id f’id mal-acquis tal-Unjoni u li huma meħtieġa sabiex jiġi żgurat l-allinjament sħiħ tiegħu mal-Konvenzjoni u, b’hekk, l-Unjoni u l-Istati Membri tagħha jkunu jistgħu jirratifikawh u jimplimentawh. Dan ir-Regolament għandu jistabbilixxi wkoll dispożizzjonijiet ġodda li jmorru lil hinn mill-Konvenzjoni, f'konformità mal-Istrateġija u l-leġiżlazzjoni tal-Unjoni dwar l-ambjent u l-protezzjoni tas-saħħa tal-bniedem, b'mod partikolari fil-qasam tal-iskart.
Ir-regolament il-ġdid ma għandux jirrestrinġi lilu nnifsu li jadatta l-leġiżlazzjoni tal-Unjoni għall-Konvenzjoni. L-Unjoni tista' timxi 'l quddiem aktar malajr fir-rigward ta' ċerti aspetti tal-Konvenzjoni, biex b'hekk tistabbilixxi l-pedamenti għall-Konvenzjoni fil-futur.
(9a) L-Istati Membri huma meqjusa li huma pajjiżi żviluppati skont il-Konvenzjoni, u l-Unjoni mhix biss hija avvanzata bil-leġiżlazzjoni tagħha iżda hija wkoll fil-pussess ta' teknoloġiji alternattivi disponibbli; għaldaqstant, l-Unjoni għandha tadotta kemm tista' mill-għażliet u l-miżuri proposti u previsti mill-Konvenzjoni ta' Minamata sabiex tistabbilixxi direzzjoni ambizzjuża għall-Partijiet l-oħra kollha għall-Konvenzjoni.
(9b) Għandhom ikunu jistgħu jiġu adottati miżuri addizzjonali fil-livell tal-Unjoni li jkollhom livell ta' ambizzjoni li jmur lil hinn minn dak tal-Konvenzjoni jekk dawn jippermettu li jitnaqqsu l-effetti ħżiena tal-merkurju b'mod effiċjenti u effikaċi, skont l-aħħar żviluppi xjentifiċi. Pereżempju, l-Unjoni għandha tħeġġeġ l-użu tal-merkurju riċiklat għal skopijiet industrijali.
Sabiex titnaqqas il-produzzjoni globali tal-merkurju u jintbagħat sinjal pożittiv, l-Unjoni għandha tħeġġeġ ir-riċiklaġġ u l-użu tal-merkurju riċiklat.
(10) Il-projbizzjoni fuq l-esportazzjoni tal-merkurju stabbilita fir-Regolament (KE) Nru 1102/2008 tal-Parlament Ewropew u tal-Kunsill39 għandha tkun ikkomplementata b’restrizzjonijiet fuq l-importazzjoni tal-merkurju skont is-sors, l-użu maħsub u l-post ta’ oriġini tal-merkurju. L-awtoritajiet nazzjonali ddeżinjati skont ir-Regolament (UE) Nru 649/2012 tal-Parlament Ewropew u tal-Kunsill għandhom iwettqu l-funzjonijiet amministrattivi marbutin mal-implimentazzjoni tat-tali restrizzjonijiet.
(10) Il-projbizzjoni fuq l-esportazzjoni tal-merkurju stabbilita fir-Regolament (KE) Nru 1102/2008 għandha tkun ikkomplementata bi projbizzjoni fuq l-importazzjoni tal-merkurju għal użi differenti mir-rimi bħala skart. Deroga ta' din ix-xorta għall-merkurju importat għar-rimi bħala skart għandha tapplika sal-31 ta' Diċembru 2027. Sadanittant il-Kummissjoni, f'kollaborazzjoni mal-Istati Membri u l-partijiet ikkonċernati rilevanti, għandha tippromwovi u tiffaċilita l-bini tal-kapaċità ta' pajjiżi terzi fir-rigward tat-trattament tal-merkurju. L-awtoritajiet nazzjonali ddeżinjati skont ir-Regolament (UE) Nru 649/2012 tal-Parlament Ewropew u tal-Kunsill għandhom iwettqu l-funzjonijiet amministrattivi marbutin mal-implimentazzjoni ta' dawk il-miżuri ta' projbizzjoni.
39 Ir-Regolament (KE) Nru 1102/2008 tal-Parlament Ewropew u tal-Kunsill tat-22 ta’ Ottubru 2008 dwar il-projbizzjoni tal-merkurju metalliku u ta’ ċerti komposti u taħlitiet tal-merkurju u l-ħżin sikur tal-merkurju metalliku (ĠU L 304, 14.11.2008, p. 75).
40 Ir-Regolament (KE) Nru 649/2012 tal-Parlament Ewropew u tal-Kunsill tal-4 ta’ Lulju 2012 dwar l-esportazzjoni u l-importazzjoni ta’ sustanzi kimiċi perikolużi (ĠU L 201, 27.7.2012, p. 60).
(11) L-esportazzjoni, l-importazzjoni u l-manifattura ta’ firxa ta’ prodotti miżjudin bil-merkurju li jirrappreżentaw sehem sinifikanti mill-użu tal-merkurju u komposti tal-merkurju fi ħdan l-Unjoni u f’livell globali għandhom ikunu pprojbiti.
(11) L-esportazzjoni, l-importazzjoni u l-manifattura ta’ firxa ta’ prodotti miżjudin bil-merkurju u li ma jikkonformawx mal-limiti stabbiliti mil-leġiżlazzjoni tal-Unjoni applikabbli, għandhom jitneħħew gradwalment b’mira fuq medda qasira ta’ żmien aħħarija li l-prodotti kollha li fihom merkurju miżjud apposta għandhom ikunu pprojbiti; sadanittant, l-użu kontinwat għandu jkun issorveljat b'mod rigoruż u għandu jissodisfa l-kundizzjonijiet stipulati fl-Artikoli 3 u 4 ta' dan ir-Regolament.
(12) Għaldaqstant, dan ir-Regolament għandu jkollu bażi ġuridika li tinqasam fi tnejn, l-Artikoli 192(1) u 207 tat-TFUE, billi għandu l-għan li jħares l-ambjent kif ukoll is-saħħa tal-bniedem u jiżgura uniformità fir-rigward tal-aspetti kummerċjali tiegħu permezz tal-projbizzjoni u r-restrizzjonijiet fuq l-esportazzjoni u l-importazzjoni li jaffettwaw il-merkurju, il-komposti tal-merkurju u l-prodotti miżjudin bil-merkurju.
(12a) Bil-għan li jitnaqqsu l-importazzjonijiet tal-merkurju u l-ħżin tal-iskart tal-merkurju, kemm jekk stabbilizzat jew parzjalment stabbilizzat, l-użu tal-merkurju miksub permezz tar-riċiklaġġ għandu jiġi inkoraġġut meta jkun possibbli.
(13a) B'konformità mal-Artikolu 193 tat-Trattat dwar il-Funzjonament tal-Unjoni Ewropea (TFUE), dan ir-Regolament ma għandux jipprevjeni lill-Istati Membri milli jżommu jew jintroduċu miżuri protettivi aktar strinġenti, dment li tali miżuri jkunu kompatibbli mat-Trattati u l-Kummissjoni tkun ġiet notifikata.
Premessa 13b (ġdid)
(13b) Dan ir-Regolament għandu l-għan li jipproteġi s-saħħa tal-bniedem. Għaldaqstant, dan ir-Regolament ma għandux jimpedixxi l-esportazzjoni, l-importazzjoni u l-manifattura ta' prodotti mediċi omeopatiċi, dment li dawn il-prodotti joffru benefiċċji sinifikanti għas-saħħa u ma jkunx hemm sustanzi attivi mingħajr merkurju disponibbli bħala alternattiva. Il-prodotti mediċinali antroposofiċi deskritti f'farmakopea uffiċjali u ppreparati b'metodu omeopatiku għandhom ikunu trattati, għall-finijiet ta' dan ir-Regolament, bl-istess mod bħall-prodotti mediċinali omeopatiċi.
(14) Fin-nuqqas ta’ proċessi rilevanti disponibbli għall-produzzjoni mingħajr merkurju, għandhom jiġu stabbiliti l-kundizzjonijiet operatorji għall-produzzjoni tal-metilat jew tal-etilat tas-sodju jew tal-potassju li jinvolvu l-użu tal-merkurju.
(14) Il-produzzjoni ta' alkoħolati li tinvolvi l-użu tal-merkurju bħala elettrodu għandha tiġi eliminata gradwalment u s-sostituzzjoni permezz ta' proċessi ta' produzzjoni fattibbli mingħajr merkurju għandha sseħħ mill-aktar fis possibbli. Fin-nuqqas ta’ proċessi rilevanti disponibbli għall-produzzjoni mingħajr merkurju għall-metilat jew l-etilat tal-potassju, il-perjodu għall-eliminazzjoni gradwali tagħhom għandu jkun itwal. Sabiex l-industrija tkun tista' tagħmel investimenti biżżejjed bil-quddiem, jeħtieġ li tiġi stabbilita data kemm jista' jkun malajr għall-introduzzjoni ta' projbizzjoni fuq il-merkurju fil-produzzjoni tal-metilat jew tal-etilat tas-sodju jew tal-potassju.
(15) Il-manifattura u t-tqegħid fis-suq ta’ prodotti ġodda miżjudin bil-merkurju u l-istabbiliment ta’ proċessi ġodda tal-manifattura bbażati fuq il-merkurju jżidu l-użu tal-merkurju u l-komposti tal-merkurju u l-emissjonijiet tal-merkurju fl-Unjoni. Għalhekk, attivitajiet ġodda bħal dawn għandhom ikunu pprojbiti sakemm valutazzjoni ma turix li dawn l-użi jipprovdu benefiċċji sinifikanti għall-ambjent u s-saħħa u li ma hemm ebda alternattiva teknikament u ekonomikament fattibbli bla merkurju għad-dispożizzjoni u li tipprovdi t-tali benefiċċji.
(15) Il-manifattura u t-tqegħid fis-suq ta’ prodotti ġodda miżjudin bil-merkurju u l-istabbiliment ta’ proċessi ġodda tal-manifattura bbażati fuq il-merkurju jżidu l-użu tal-merkurju u l-komposti tal-merkurju u l-emissjonijiet tal-merkurju fl-Unjoni. Għalhekk, attivitajiet ġodda bħal dawn għandhom ikunu pprojbiti sakemm valutazzjoni tar-riskji u l-benefiċċji ma turix li dawn l-użi jipprovdu benefiċċji sinifikanti netti għall-ambjent u s-saħħa u li ma hemm ebda alternattiva teknikament fattibbli bla merkurju għad-dispożizzjoni u li tipprovdi t-tali benefiċċji.
(16) L-użu tal-merkurju u l-komposti tal-merkurju fl-ASGM jirrappreżenta sehem sinifikanti mill-użu u mill-emissjonijiet tal-merkurju madwar id-dinja u, għalhekk, dan għandu jiġi rregolat.
(16) L-użu tal-merkurju u l-komposti tal-merkurju fl-ASGM jirrappreżenta sehem sinifikanti mill-użu u mill-emissjonijiet tal-merkurju madwar id-dinja b'effetti negattivi kemm għall-komunitajiet lokali u kemm globalment u, għalhekk, dan għandu jiġi eliminat fl-Unjoni u rregolat fil-livell internazzjonali. Huwa stmat li l-estrazzjoni tad-deheb fuq skala żgħira huwa pprattikat f'77 pajjiż. Globalment, il-minaturi fuq skala żgħira jipproduċu bejn 20 % u 30 % tad-deheb kollu li jiġi estratt. L-Unjoni għandha, fil-qafas tal-Konvenzjoni, tinkoraġġixxi lill-partijiet l-oħra kollha għall-Konvenzjoni jikkooperaw biex jissorveljaw mill-qrib, permezz ta' rappurtar preċiż u strett tal-attività ta' esportazzjoni u importazzjoni, il-kummerċ ta' merkurju żejjed maħsub għall-użu fl-ASGM u jsegwu t-trasport tal-merkurju fl-iskart.
(16a) Huwa essenzjali li l-iskart tal-merkurju jkun traċċabbli biex jiġi żgurat li jkun trattat u mormi kif suppost u jiġi evitat l-użu illegali tiegħu. Għalhekk għandha tiġi introdotta sistema ta' traċċabbiltà effikaċi tul il-katina kollha tal-ġestjoni tal-iskart tal-merkurju fil-livell tal-Unjoni.
(16b) L-Istati Membri u l-Unjoni għandhom jimmiraw li jnaqqsu l-impatt ambjentali u tal-bniedem tal-attivitajiet ta' ASGM li jużaw il-merkurju. Fl-iżvilupp ta' soluzzjonijiet politiċi f'dan ir-rigward, l-Unjoni u l-Istati Membri għandhom iqisu r-rwol li għandu l-faqar bħala kawża ta' attivitajiet ta' ASGM. Għaldaqstant, l-Istati Membri għandhom jaħdmu biex jiżviluppaw alternattivi ekonomiċi għall-attivitajiet ta' ASGM. Barra minn hekk, l-Unjoni għandha timpenja ruħha bis-sħiħ li tikkoopera mal-Partijiet l-oħra għall-Konvenzjoni u tipprovdilhom assistenza teknika.
(16c) Fl-iżvilupp ta' soluzzjonijiet politiċi għall-problema tal-użu tal-merkurju fl-ASGM, l-Istati Membri għandhom iżommu bħala objettiv, b'mod parallel mal-indirizzar tal-fatturi ekonomiċi u soċjali, il-protezzjoni tal-komunitajiet mill-istrutturi kriminali involuti f'attivitajiet ta' ASGM u l-iżvilupp ta' soluzzjonijiet li jindirizzaw l-attivitajiet ta' estrazzjoni illegali b'mod ġenerali.
(16d) L-Istati Membri li jkollhom attivitajiet ta' ASGM li fihom jintuża l-merkurju fit-territorju tagħhom għandhom jiżviluppaw pjan ta' azzjoni nazzjonali kif mitlub mill-Artikolu 7(3) tal-Konvenzjoni.
(16e) Sabiex tiġi enfasizzata l-problema tal-użu tal-merkurju fl-ASGM u biex il-konsumaturi jkunu jistgħu jieħdu deċiżjonijiet infurmati meta jixtru prodotti tad-deheb, l-Unjoni għandha tieħu l-passi meħtieġa biex tippromwovi, fost il-Partijiet l-oħra għall-Konvenzjoni, il-ħolqien ta' skema ta' tikkettar għad-deheb li jkun ġie estratt mingħajr ma jkun intuża l-merkurju.
(16f) L-użu u t-trasport tal-merkurju jinvolvi riskji ambjentali u għas-saħħa. Sabiex jiġi traċċat l-użu tal-merkurju fl-attivitajiet ta' ASGM, il-Kummissjoni għandha tħeġġeġ lill-Partijiet għall-Konvenzjoni joħolqu għodda ta' traċċabbiltà applikabbli madwar id-dinja. Il-Kummissjoni għandha tuża l-E-PRTR bħala mudell għal din l-għodda ta' traċċabbiltà l-ġdida f'dak li għandu x'jaqsam mal-prestazzjoni u l-effikaċja.
(17) L-użu tal-amalgama dentali f’forma inkapsulata u l-implimentazzjoni tas-separaturi tal-amalgama għandhom isiru obbligatorji sabiex il-prattikanti dentali u l-pazjenti jkunu protetti kontra l-esponiment għall-merkurju u jiġi żgurat li l-iskart tal-merkurju li jirriżulta ma jiġix rilaxxat fl-ambjent, iżda jinġabar u jkun soġġett għal ġestjoni korretta tal-iskart. Minħabba d-daqs tal-impriżi fis-settur tad-dentistrija affettwati minn din il-bidla, jixraq li jingħata biżżejjed żmien sakemm dawn jadattaw għad-dispożizzjoni l-ġdida.
(17) Sakemm issir l-eliminazzjoni totali tal-użu tal-merkurju fid-dentistrija, l-użu tal-amalgama dentali f’forma inkapsulata u l-implimentazzjoni tas-separaturi tal-amalgama, li diġà huma mifruxa fl-Unjoni, b'effiċjenza ta' ritenzjoni minima, għandhom isiru obbligatorji sabiex id-dentisti u l-pazjenti jkunu protetti kontra l-esponiment għall-merkurju u jiġi żgurat li l-iskart tal-merkurju li jirriżulta ma jiġi rilaxxat fl-ambjent fl-ebda ċirkustanza, iżda jinġabar u jkun soġġett għal ġestjoni korretta u legali tal-iskart. Biex jiġi żgurat li s-separaturi tal-amalgama jkunu effikaċi, fil-livell tal-Unjoni għandhom jiġu żgurati rekwiżiti minimi għall-prestazzjoni tat-tagħmir u għall-ġestjoni tal-iskart tal-amalgama mid-dentisti kif ukoll għat-taħriġ tad-dentisti. Sabiex id-dentisti, il-pazjenti u l-ambjent jitħarsu mill-esponiment għall-merkurju, l-użu ta' amalgama dentali għandu jiġi eliminat b'mod gradwali fl-Unjoni, kif diġà huwa l-każ f'diversi pajjiżi Ewropej.
(17a) Is-sensibilizzazzjoni u l-edukazzjoni dwar l-iġjene orali hija l-aktar mod effikaċi kif jiġi evitat it-taħsir tas-snien u, għalhekk, jitnaqqas l-użu tar-restawr dentali, pereżempju permezz tal-amalgama dentali. L-Istati Membri għandhom jippromwovu l-iġjene orali, pereżempju billi jistabbilixxu objettivi nazzjonali.
(17b) Il-Partijiet għall-Konvenzjoni ħadu impenn li jieħdu miżuri sabiex iħeġġu lill-organizzazzjonijiet professjonali u l-iskejjel tad-dentistrija jedukaw u jħarrġu lill-professjonisti u l-istudenti tad-dentistrija dwar l-użu ta' alternattivi għar-restawr dentali mingħajr merkurju u dwar il-promozzjoni tal-aħjar prattiki mil-lat ta' ġestjoni; dawn il-miżuri għandhom jiġu kkunsidrati fir-riezami tad-Direttiva 2005/36/KE tal-Parlament Ewropew u tal-Kunsill1a.
1a Id-Direttiva 2005/36/KE tal-Parlament Ewropew u tal-Kunsill tas-7 ta' Settembru 2005 dwar ir-rikonoxximent ta' kwalifiki professjonali (ĠU L 255, 30.9.2005, p. 22).
Premessa 17c (ġdida)
(17c) L-Istati Membri għandhom jintalbu jappoġġjaw it-taħriġ tal-istudenti u d-dentisti fl-użu ta' alternattivi mingħajr merkurju, b'mod partikolari għal gruppi vulnerabbli bħal nisa tqal u tfal, u jinkoraġġixxu r-riċerka u l-innovazzjoni f'dak li għandu x'jaqsam mal-iġjene orali sabiex jittejjeb l-għarfien dwar il-materjali u t-tekniki ta' restawr eżistenti u jiġu żviluppati materjali ġodda.
Ir-riċerka fil-materjali tar-restawr għandha tiġi mħeġġa, b'mod partikolari fir-rigward ta' materjali ġodda, li dwarhom l-għarfien għadu limitat u ma tistax titwettaq analiżi kompluta tar-riskju. Hija waħda mir-rakkomandazzjonijiet li tagħmel il-Konvenzjoni.
(18) Ħafna mill-kriterji stabbiliti fid-Direttiva tal-Kunsill 1999/31KE41 għall-ħżin temporanju tal-iskart tal-merkurju għandhom japplikaw għall-ħżin permanenti tal-iskart tal-merkurju f’faċilitajiet tal-ħżin taħt l-art. L-applikabbiltà ta’ wħud minn dawk il-kriterji għandha tiddependi mill-karatteristiċi speċifiċi ta’ kull faċilità tal-ħżin taħt l-art, kif stabbilit mill-awtoritajiet kompetenti tal-Istati Membri inkarigati mill-implimentazzjoni tad-Direttiva 1999/31/KE.
(18) Minħabba l-karatteristiċi perikolużi tal-merkurju, il-valur għoli tiegħu fis-suq kif ukoll il-volum kompatt tiegħu, li jagħmluh attraenti ħafna għall-akkwist fis-suq illeċitu, il-kriterji għall-ħżin temporanju għandhom ikunu differenti minn dawk għar-rimi permanenti tiegħu. Sabiex jiġi żgurat ir-rimi bla periklu fit-tul, ir-rimi permanenti ta' merkurju metalliku għandu jiġi pprojbit u dan għandu jiġi trasformat f'sulfur tal-merkurju fl-aktar forma irriversibbli qabel jintrema b'mod permanenti. Jekk, wara l-konverżjoni tal-merkurju f'sulfur tal-merkurju, l-iskart tal-merkurju jkun sikur daqs wara s-solidifikazzjoni, ma jkun jinħtieġ ebda trattament ieħor. Dan jiżgura wkoll in-nuqqas ta' disponibbiltà tiegħu bħala komodità. Sal-2017 mistennija jiġu ġġenerati aktar minn 6 000 tunnellata metrika ta' skart tal-merkurju metalliku fl-Unjoni, l-aktar minħabba d-dekummissjonar obbligatorju taċ-ċelloli tal-merkurju fl-industrija tal-kloroalkali f'konformità mad-Deċiżjoni ta' Implimentazzjoni tal-Kummissjoni 2013/732/UE41a. Minħabba l-kapaċità disponibbli limitata għat-twettiq tat-trasformazzjoni tal-iskart tal-merkurju likwidu, il-ħżin temporanju tal-iskart tal-merkurju likwidu għandu jibqa' jitħalla jsir skont dan ir-Regolament għal perjodu ta' żmien twil biżżejjed biex tiġi żgurata s-solidifikazzjoni ta' dan l-iskart kollu ġġenerat, iżda f'faċilitajiet ta' fuq l-art biss.
41 Id-Direttiva tal-Kunsill 1999/31/KE tas-26 ta' April 1999 dwar ir-rimi ta' skart f'terraferma (ĠU L 182, 16.7.1999, p. 1).
41a Id-Deċiżjoni ta' Implimentazzjoni tal-Kummissjoni 2013/732/UE tad-9 ta' Diċembru 2013 li tistabbilixxi l-konklużjonijiet tal-aqwa tekniki disponibbli (BAT), skont id-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali, għall-produzzjoni tal-chlor-alkali (ĠU L 332, 11.12.2013, p. 34).
(18a) Ir-rimi permanenti mingħajr trattament minn qabel tal-merkurju metalliku li huwa meqjus bħala skart għandu jiġi eskluż minħabba r-riskji li joħloq dan ir-rimi, peress li jikkostitwixxi sustanza estremament perikoluża fil-forma likwida tagħha. Qabel ir-rimi permanenti tal-iskart tal-merkurju, sabiex jitnaqqsu dawn ir-riskji għandhom jitwettqu operazzjonijiet rilevanti għall-konverżjoni tiegħu f'sulfur tal-merkurju u għas-solidifikazzjoni ta' dan l-iskart, f'konformità mal-Artikolu 6 tad-Direttiva 1999/31/KE. Ir-rimi permanenti tal-iskart tal-merkurju għandu jitħalla jsir biss wara li jkun ġie kkonvertit f'sulfur tal-merkurju u jkun ġie solidifikat.
Il-merkurju metalliku huwa likwidu, u l-ġestjoni ta' dan l-iskart toħloq riskji ikbar milli fil-każ tas-solidi. Id-Direttiva 1999/31/KE tipprojbixxi l-aċċettazzjoni ta' skart likwidu f'miżbliet. B'analoġija u fid-dawl tan-natura perikoluża tiegħu, l-istess għandu japplika għall-iskart tal-merkurju. Biex jiġu mminimizzati r-riskji, il-ħżin permanenti għandu jitħalla jsir biss meta l-iskart tal-merkurju jkun l-ewwel għadda minn trattament ta' stabbilizzazzjoni u solidifikazzjoni.
(18b) Is-siti kontaminati jikkontribwixxu għal mobilizzazzjoni ġdida, emissjonijiet ġodda, u rilaxxi ta' merkurju fl-arja, fil-ħamrija u fl-ilma. Fin-nuqqas ta' informazzjoni komprensiva dwar siti kontaminati abbandunati, huwa meħtieġ l-iżvilupp ta' inventarju u linji gwida għall-ġestjoni tas-siti kontaminati kollha fl-Unjoni. Sabiex ikun hemm lok għal dak l-iżvilupp, il-Kummissjoni għandha tingħata s-setgħa li tadotta atti skont l-Artikolu 290 tat-TFUE fir-rigward tal-istabbiliment tal-metodi u l-approċċi għall-ġestjoni ekoloġikament sostenibbli u t-tindif ta' siti kontaminati bil-merkurju jew bil-komposti tal-merkurju, b'konformità mal-prinċipju ta' min iniġġes iħallas, meta dan ikun possibbli.
(18c) Kwalunkwe tip ta' inċinerazzjoni tal-iskart tal-merkurju għandu jkun ipprojbit peress li huwa inkompatibbli mal-ġestjoni ambjentalment korretta tal-iskart tal-merkurju.
(19a) Sabiex ikun hemm lok għal adattament għall-aħħar progress fl-innovazzjoni u t-teknoloġija, il-Kummissjoni għandha tingħata s-setgħa li tadotta atti skont l-Artikolu 290 tat-TFUE fir-rigward tal-projbizzjoni jew il-permess għal prodotti u proċessi ġodda li jużaw il-merkurju.
(20) Sabiex ikunu żgurati kundizzjonijiet uniformi għall-implimentazzjoni ta’ dan ir-Regolament fir-rigward tal-projbizzjoni jew l-awtorizzazzjoni ta’ prodotti u proċessi ġodda li jużaw il-merkurju u l-obbligi tar-rapportar, il-Kummissjoni għandha tingħata setgħat ta’ implimentazzjoni. Dawk is-setgħat għandhom jiġu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill42.
42 Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).
Dan ir-Regolament jistabbilixxi miżuri u kundizzjonijiet li jikkonċernaw il-kummerċ, il-manifattura, l-użu u l-ħżin temporanju tal-merkurju, il-komposti tal-merkurju, it-taħlitiet, il-prodotti miżjudin bil-merkurju u l-ġestjoni tal-iskart tal-merkurju.
Dan ir-Regolament jistabbilixxi miżuri u kundizzjonijiet li jikkonċernaw il-kummerċ, il-manifattura, l-użu u l-ħżin tal-merkurju, il-komposti tal-merkurju, it-taħlitiet, il-prodotti miżjudin bil-merkurju u l-ġestjoni tal-iskart tal-merkurju sabiex jiġi żgurat livell għoli ta' protezzjoni tas-saħħa tal-bniedem u tal-annimali u tal-ambjent mill-merkurju. Fejn xieraq, l-Istati Membri jistgħu japplikaw rekwiżiti aktar stretti minn dawk stabbiliti f'dan ir-Regolament.
1a. "kompost tal-merkurju" tfisser kwalunkwe sustanza li tikkonsisti f'atomi tal-merkurju u atomu wieħed jew aktar ta' elementi kimiċi oħrajn li jistgħu jiġu sseparati f'komponenti differenti permezz ta' reazzjonijiet kimiċi biss;
6a. "ħżin temporanju" tfisser il-ħżin tal-merkurju jew tal-komposti tal-merkurju, definit bħala skart tal-merkurju, għal perjodu limitat ta' żmien qabel ma jiġi kkonvertit f'sulfur tal-merkurju bl-aħjar teknoloġija disponibbli u solidifikat u qabel ma jintrema b'mod permanenti.
L-ewwel sottoparagrafu ma għandux ikun japplika għall-esportazzjoni tal-komposti tal-merkurju elenkati fl-Anness I għal riċerka fuq skala tal-laboratorju.
L-ewwel sottoparagrafu ma għandux ikun japplika għall-esportazzjoni tal-komposti tal-merkurju elenkati fl-Anness I għal riċerka fuq skala tal-laboratorju u, meta dawn il-komposti jintużaw bħala sustanzi attivi għall-manifattura ta' prodotti mediċinali omeopatiċi kif definiti fl-Artikolu 1(5) tad-Direttiva 2001/83/KE tal-Parlament Ewropew u tal-Kunsill1a.
1a Id-Direttiva 2001/83/KEE tal-Parlament Ewropew u tal-Kunsill tas-6 ta' Novembru 2001 dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem (ĠU L 311, 28.11.2001, p. 67).
1. L-importazzjoni tal-merkurju u tat-taħlitiet elenkati fl-Anness I għal użi oħrajn għajr ir-rimi bħala skart għandha tkun ipprojbita.
1. L-importazzjoni tal-merkurju u tal-komposti tal-merkurju u tat-taħlitiet elenkati fl-Anness I għandha tkun ipprojbita.
L-ewwel sottoparagrafu ma għandux japplika għall-importazzjoni tal-komposti tal-merkurju elenkati fl-Anness I meta dawn il-komposti jintużaw bħala sustanzi attivi għall-manifattura ta' prodotti mediċinali omeopatiċi kif definiti fl-Artikolu 1(5) tad-Direttiva 2001/83/KE.
Permezz ta’ deroga mill-ewwel sottoparagrafu, l-importazzjoni għandha tkun awtorizzata fi kwalunkwe waħda miċ-ċirkustanzi li ġejjin:
B'deroga mill-ewwel sottoparagrafu, l-importazzjoni tal-merkurju u tal-komposti tal-merkurju u tat-taħlitiet elenkati fl-Anness I għar-rimi bħala skart għandha titħalla ssir sal-31 ta' Diċembru 2027. Il-Kummissjoni tingħata s-setgħa li tadotta atti delegati f'konformità mal-Artikolu 17 biex temenda dan ir-Regolament billi testendi din id-deroga, filwaqt li tqis il-konklużjonijiet tar-rapport imsemmi fis-subparagrafu 5.
– il-pajjiż esportatur ikun Parti għall-Konvenzjoni u l-merkurju esportat ma jkunx ġej minn estrazzjoni primarja tal-merkurju kif stipulat fl-Artikolu 3(3) u (4) ta’ dik il-Konvenzjoni;
Il-Kummissjoni, f'kollaborazzjoni mal-Istati Membri u l-partijiet ikkonċernati rilevanti, għandha tippromwovi u tiffaċilita l-iżvilupp, it-trasferiment u d-diffużjoni ta' teknoloġiji alternattivi ambjentalment korretti aġġornati, kif ukoll l-aċċess għalihom, fir-rigward tal-pajjiżi li qed jiżviluppaw li huma Partijiet għall-Konvenzjoni, b'mod partikolari l-pajjiżi l-inqas żviluppati. Il-Kummissjoni għandha tidentifika l-mezzi finanzjarji u tekniċi biex tagħti kontribut għall-bini tal-kapaċità u t-trasferiment tal-assistenza teknika u t-teknoloġija, skont l-obbligi li jirriżultaw mill-Konvenzjoni, b'rabta mal-oqsma u l-fażijiet kollha tat-trattament tal-merkurju, inkluż ir-rimi bħala skart.
– il-pajjiż esportatur li ma jkunx Parti għall-Konvenzjoni jkun ipprovda ċertifikazzjoni li l-merkurju ma jkunx ġej minn estrazzjoni primarja tal-merkurju u mhux mill-industrija tal-kloroalkali, u l-Istat Membru importatur ta l-kunsens tiegħu bil-miktub għall-importazzjoni.
Sal-1 ta' Jannar 2026, il-Kummissjoni għandha tippreżenta rapport ta' implimentazzjoni u fattibbiltà li jevalwa l-bini tal-kapaċità u l-assistenza teknika pprovduti mill-Unjoni, l-Istati Membri tagħha u partijiet ikkonċernati rilevanti lil pajjiżi terzi, u tevalwa jekk is-sitwazzjoni fid-diversi reġjuni tippermettix it-trattament tal-merkurju bħala skart fuq bażi reġjonali.
B'deroga mill-ewwel subparagrafu, l-importazzjoni ta' merkurju riċiklat fl-Unjoni għandha titħalla ssir sa ... [tliet snin wara d-data tad-dħul fis-seħħ ta' dan ir-Regolament].
Sa ... [18-il xahar wara d-data tad-dħul fis-seħħ ta' dan ir-Regolament], il-Kummissjoni għandha tippreżenta lill-Parlament Ewropew u lill-Kunsill rapport dwar l-użu ta' merkurju riċiklat fl-Unjoni, id-disponibbiltà ta' merkurju riċiklat u stimi dwar id-domanda futura għall-merkurju riċiklat abbażi tax-xejriet u l-obbligi li jirriżultaw minn dan ir-Regolament, akkumpanjat, fejn xieraq, minn proposta leġiżlattiva għall-estensjoni tad-deroga għall-importazzjoni ta' merkurju riċiklat.
L-importazzjoni ta' merkurju riċiklat għandha titħalla ssir biss jekk il-pajjiż esportatur ikun Parti għall-Konvenzjoni u l-operatur ekonomiku jkun ipprovda ċertifikazzjoni dwar iċ-ċiklu tal-ħajja u r-riċiklaġġ tal-merkurju riċiklat u r-riċiklaġġ ikun sar f'faċilità ta' riċiklaġġ liċenzjata skont l-istandards tal-Unjoni.
1. Mingħajr ħsara għar-rekwiżiti iktar stretti stabbiliti f’leġiżlazzjoni applikabbli oħra tal-Unjoni, l-esportazzjoni, l-importazzjoni u l-manifattura fl-Unjoni tal-prodotti miżjudin bil-merkurju kif stipulat fl-Anness II għandhom ikunu pprojbiti mill-1 ta’ Jannar 2021.
1. Mingħajr ħsara għar-rekwiżiti iktar stretti stabbiliti f’leġiżlazzjoni applikabbli oħra tal-Unjoni, l-esportazzjoni, l-importazzjoni u l-manifattura fl-Unjoni tal-prodotti miżjudin bil-merkurju kif stipulat fl-Anness II għandhom ikunu pprojbiti mid-dati speċifikati fih.
1a. Sal-1 ta' Jannar 2018 il-Kummissjoni għandha tistabbilixxi lista tal-prodotti kollha li fihom il-merkurju importati, esportati jew manifatturati fl-Unjoni li mhumiex elenkati fl-Anness II.
Artikolu 5 – paragrafu 2 – inċiż 2
– prodotti għar-riċerka, għall-kalibrazzjoni tal-istrumentazzjoni jew għall-użu bħala standard ta’ referenza.
– prodotti għar-riċerka, għall-użu bħala standard ta’ referenza.
2a. Abbażi tal-lista stabbilita skont il-paragrafu 1a, il-Kummissjoni tingħata s-setgħa li tadotta atti delegati f'konformità mal-Artikolu 17 biex temenda l-Anness II sabiex tipprojbixxi l-produzzjoni, l-importazzjoni u l-esportazzjoni ta' prodotti miżjudin bil-merkurju sal-1 ta' Jannar 2020.
2b. Il-Kummissjoni għandha twettaq valutazzjoni esperta tal-użu tal-merkurju fil-manifattura tal-vaċċini, kif imsemmi wkoll fil-konklużjonijiet tal-Kunsill tal-24 ta' Ġunju 2005 u r-Riżoluzzjoni tal-Parlament Ewropew tal-14 ta' Marzu 2006, bil-għan li tinkiseb restrizzjoni fuq dan l-użu u, jekk ikun hemm alternattivi xierqa u sikuri, projbizzjoni totali, u tappoġġja r-riċerka f'alternattivi vijabbli għall-forniment, fil-ġejjieni, ta' vaċċini b'diversi dożi ħielsa mit-tjomersal fil-pajjiżi li qed jiżviluppaw.
Artikolu 7 – paragrafu 3 – subparagrafu 2
Il-Kummissjoni għandha tingħata s-setgħa li tadotta atti delegati skont l-Artikolu 17 sabiex tistabbilixxi r-rekwiżiti għall-ħżin temporanju ambjentalment korrett tal-merkurju u tal-komposti tal-merkurju adottati mill-Konferenza tal-Partijiet għall-Konvenzjoni, meta l-Unjoni tkun sostniet id-Deċiżjoni kkonċernata.
Il-Kummissjoni tingħata s-setgħa li tadotta atti delegati skont l-Artikolu 17 biex tissupplimenta dan ir-Regolament sabiex tistabbilixxi r-rekwiżiti għall-ħżin temporanju ambjentalment korrett tal-merkurju u tal-komposti tal-merkurju adottati mill-Konferenza tal-Partijiet għall-Konvenzjoni.
-1. Sa ... [sena wara d-data tad-dħul fis-seħħ ta' dan ir-Regolament], l-operaturi ekonomiċi għandhom jinnotifikaw lill-awtoritajiet kompetenti dwar il-prodotti u l-proċessi tal-manifattura eżistenti kollha li jużaw il-merkurju u/jew komposti tal-merkurju, inkluża data dwar il-kwantitajiet totali kif ukoll il-kwantitajiet għal kull prodott ta' merkurju u/jew komposti tal-merkurju użati għas-sena ta' qabel.
1. Il-manifattura u t-tqegħid fis-suq ta' prodotti miżjudin bil-merkurju mhux koperti minn xi użu magħruf qabel l-1 ta' Jannar 2018 għandhom ikunu pprojbiti.
1. Il-manifattura u t-tqegħid fis-suq ta' prodotti miżjudin bil-merkurju li ma kinux notifikati lill-awtoritajiet kompetenti sa ... [sena wara d-data tad-dħul fis-seħħ ta' dan ir-Regolament] għandhom ijkunu pprojbiti.
2. Il-proċessi tal-manifattura li jinvolvu l-użu tal-merkurju u/jew tal-komposti tal-merkurju li ma kinux jeżistu qabel l-1 ta' Jannar 2018 għandhom ikunu pprojbiti.
2. Il-proċessi tal-manifattura li jinvolvu l-użu tal-merkurju u/jew tal-komposti tal-merkurju li ma kinux notifikati lill-awtoritajiet kompetenti sa ... [sena wara d-data tad-dħul fis-seħħ ta' dan ir-Regolament] għandhom ikunu ppprojbiti.
Dan il-paragrafu m'għandux japplika għall-proċessi li jimmanifatturaw u/jew jużaw il-prodotti miżjudin bil-merkurju li mhumiex dawk li jaqgħu taħt il-paragrafu 1.
3. Permezz ta' deroga mill-paragrafi 1 u 2, meta operatur ekonomiku jkun biħsiebu jimmanifattura u/jew iqiegħed fis-suq prodott ġdid miżjud bil-merkurju jew jopera proċess tal-manifattura ġdid, l-operatur għandu jgħarraf lill-awtoritajiet kompetenti tal-Istat Membru kkonċernat u jipprovdilhom dawn li ġejjin:
3. B'deroga mill-paragrafi 1 u 2, u biss meta prodott ġdid miżjud bil-merkurju jew proċess tal-manifattura ġdid ikun se jipprovdi benefiċċji netti sinifikanti għall-ambjent u għas-saħħa u meta l-ebda alternattivi teknikament fattibbli bla merkurju li jipprovdu dawn il-benefiċċji ma jkunu disponibbli, fil-każ li operatur ekonomiku jkun biħsiebu jimmanifattura u/jew iqiegħed fis-suq prodott ġdid miżjud bil-merkurju jew jopera proċess tal-manifattura ġdid, l-operatur għandu jgħarraf lill-awtoritajiet kompetenti tal-Istat Membru kkonċernat u jipprovdilhom dawn li ġejjin:
Artikolu 8 – paragrafu 3 – inċiż - 1 (ġdid)
– evidenza li turi n-nuqqas ta' alternattivi mingħajr merkurju li huma teknikament fattibbli li jipprovdu benefiċċji netti sinifikanti għall-ambjent u għas-saħħa;
Artikolu 8 – paragrafu 3 – inċiż 2
– valutazzjoni tar-riskji tiegħu għas-saħħa u l-ambjent;
– valutazzjoni tar-riskji u l-benefiċċji tiegħu għas-saħħa u l-ambjent;
Artikolu 8 – paragrafu 3 – inċiż 3
– spjegazzjoni dettaljata tal-mod li bih it-tali prodott jew proċess irid jiġi manifatturat, użat u mħaddem biex jiġi żgurat livell għoli ta' ħarsien tal-ambjent u tas-saħħa tal-bniedem.
– spjegazzjoni dettaljata tal-mod li bih it-tali prodott jew proċess irid jiġi manifatturat, użat u mħaddem u mormi bħala skart wara l-użu biex jiġi żgurat livell għoli ta' ħarsien tal-ambjent u tas-saħħa tal-bniedem.
4. Meta tiġi notifikata mill-Istat Membru kkonċernat, il-Kummissjoni għandha tivverifika b'mod partikolari li l-prodott il-ġdid miżjud bil-merkurju jew il-proċess tal-manifattura ġdid jipprovdi benefiċċji sinifikanti għall-ambjent u s-saħħa u li ma hemm ebda alternattiva teknikament u ekonomikament fattibbli bla merkurju disponibbli u li tipprovdi t-tali benefiċċji.
4. Meta tiġi notifikata mill-Istat Membru kkonċernat, il-Kummissjoni għandha tivverifika b'mod partikolari li l-prodott il-ġdid miżjud bil-merkurju jew il-proċess tal-manifattura ġdid jipprovdi benefiċċji netti sinifikanti għall-ambjent u s-saħħa u li ma hemm ebda alternattiva teknikament fattibbli bla merkurju disponibbli u li tipprovdi t-tali benefiċċji.
Il-Kummissjoni għandha tadotta deċiżjonijiet, permezz ta' atti ta' implimentazzjoni, sabiex tispeċifika jekk il-prodott rilevanti l-ġdid miżjud bil-merkurju jew il-proċess tal-manifattura rilevanti l-ġdid huwiex awtorizzat.
Il-Kummissjoni għandha tadotta atti delegati skont l-Artikolu 17 biex tissupplimenta dan ir-Regolament sabiex tispeċifika jekk il-prodott rilevanti l-ġdid miżjud bil-merkurju jew il-proċess tal-manifattura rilevanti l-ġdid huwiex awtorizzat.
Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 18(2).
L-Istati Membri li fit-territorju tagħhom jitwettqu attivitajiet ta' pproċessar u estrazzjoni tad-deheb artiġjanali u fuq skala żgħira mhux insinifikanti għandhom:
L-Istati Membri li fit-territorju tagħhom jitwettqu attivitajiet ta' pproċessar u estrazzjoni tad-deheb artiġjanali u fuq skala żgħira bl-użu tal-merkurju jew tal-komposti tal-merkurju għandhom:
- jieħdu passi sabiex inaqqsu u, fejn fattibbli, jeliminaw l-użu tal-merkurju u tal-komposti tal-merkurju f'estrazzjoni u fi pproċessar bħal dawn, u l-emissjonijiet u r-rilaxxi fl-ambjent tal-merkurju li joriġina minn dawn l-attivitajiet;
- jeliminaw l-użu tal-merkurju u tal-komposti tal-merkurju f'estrazzjoni u fi pproċessar bħal dawn, u l-emissjonijiet u r-rilaxxi fl-ambjent tal-merkurju li joriġina minn dawn l-attivitajiet;
- jiżviluppaw u jimplimentaw pjan nazzjonali f'konformità mal-Anness IV.
Il-Kummissjoni għandha tinkoraġġixxi lill-Partijiet għall-Konvenzjoni joħolqu għodda ta' traċċar dinji, sabiex jiġi ttraċċat l-użu tal-merkurju għall-finijiet tal-ASGM.
Il-Kummissjoni għandha tippromwovi fost il-Partijiet għall-Konvenzjoni l-ħolqien u l-implimentazzjoni ta' skema ta' tikkettar li tiżviluppa s-sensibilizzazzjoni tal-konsumaturi madwar id-dinja kollha għad-disponibilità ta' deheb estratt bla merkurju.
1. Mill-1 ta' Jannar 2019 'il quddiem, l-amalgama dentali għandha tintuża biss f'forma inkapsulata.
1. Minn... [sena wara d-data tad-dħul fis-seħħ ta' dan ir-Regolament], l-amalgama dentali għandha tintuża biss f'forma inkapsulata ddożata minn qabel.
1a. Minn ...[sena wara d-dħul fis-seħħ ta' dan ir-Regolament], l-użu tal-amalgama dentali ta' kwalunkwe forma għandu jiġi pprojbit fit-trattament ta' nisa tqal jew li qed ireddgħu jew individwi li jagħmlu trattament fuq is-snien deċidwi tagħhom.
Emenda61
1b. L-użu tal-amalgama dentali għandu jiġi eliminat b'mod gradwali sal-31 ta' Diċembru 2022.
2. Mill-1 ta' Jannar 2019 'il quddiem, il-faċilitajiet dentali għandhom ikunu mgħammrin b'separaturi tal-amalgama mmirati sabiex iżommu u jiġbru partikuli tal-amalgama. Dawk is-separaturi għandhom jinżammu kif ikun hemm bżonn sabiex jiġi żgurat livell għoli ta' żamma.
2. Minn ... [sena wara d-data tad-dħul fis-seħħ ta' dan ir-Regolament], il-faċilitajiet dentali għandhom ikunu mgħammrin b'separaturi tal-amalgama mmirati sabiex iżommu u jiġbru partikuli tal-amalgama kollha, inklużi dawk li jinsabu f'ilma użat. Dawk is-separaturi għandhom jinżammu kif ikun hemm bżonn sabiex jiġi żgurat livell għoli u kontinwu ta' żamma ta' mill-anqas 95 % tal-partikoli tal-amalgama.
Emenda63
2a. B'deroga mill-paragrafu 1b, l-użu tal-amalgama dentali għandu jibqa' jiġi awtorizzat fir-rigward ta' ħtiġijiet mediċi speċifiċi, u biss jekk ikun strettament meħtieġ għal raġunijiet ta' saħħa relatati mal-pazjenti u jekk ma jkunx hemm alternattiva sodisfaċenti.
Emenda64
2b. Minkejja l-paragrafi 1 sa 2a, l-Istati Membri jistgħu jirrestrinġu aktar l-użu tal-amalgama dentali, b'konformità mal-Artikolu 193 tat-TFUE.
Emenda65
Artikolu 10 – paragrafu 2c (ġdid)
2c. Sa... [sentejn wara d-data tad-dħul fis-seħħ ta' dan ir-Regolament], l-Istati Membri għandhom jistipulaw kif biħsiebhom jimplimentaw it-tneħħija gradwali tal-amalgama dentali skont il-paragrafi 1a u 1b, u għandhom ukoll jistabbilixxu l-objettivi nazzjonali tas-saħħa orali, u jgħarrfu kif ikun biħsiebhom jimplimentaw dik it-tneħħija gradwali u dawk l-għanijiet lill-Kummissjoni.
Emenda66
3a. Il-prattikanti tad-dentistrija għandhom ikunu responsabbli għall-kondizzjonament u r-rimi tal-iskart tagħhom u għandhom jaċċertaw li dawn l-istadji jitwettqu b'mod li ambjentalment korrett. Huma għandhom jiżguraw li l-fornituri tas-servizz li jiġbru l-iskart tagħhom ikunu konformi mar-regoli applikabbli.
Il-ħżin u r-rimi tal-iskart tal-merkurju
Il-ħżin u r-rimi tal-iskart tal-merkurju u siti kkontaminati
Emenda68
Mingħajr ħsara għad-Deċiżjoni tal-Kummissjoni 2000/532/KE44, dawn li ġejjin għandhom jitqiesu bħala skart u għandhom jintremew mingħajr ma tiġi pperikolata saħħet il-bniedem u mingħajr ma ssir ħsara lill-ambjent skont id-Direttiva 2008/98/KE:
Dawn li ġejjin għandhom jitqiesu bħala skart u għandhom jintremew mingħajr ma tiġi pperikolata saħħet il-bniedem u mingħajr ma ssir ħsara lill-ambjent skont id-Direttiva 2008/98/KE:
44 Id-Deċiżjoni tal-Kummissjoni 2000/532/KE tat-3 ta' Mejju 2000 li tissostitwixxi d-Deċiżjoni 94/3/KE li tistabilixxi lista ta' skart skont l-Artikolu 1(a) tad-Direttiva tal-Kunsill 75/442/KEE dwar l-iskart u d-Deċiżjoni tal-Kunsill 94/904/KE li tistabbilixxi lista ta' skart perikoluż skont l-Artikolu 1(4) tad-Direttiva tal-Kunsill 91/689/KEE dwar skart perikoluż (ĠU L 226, 6.9.2000, p. 3).
Ir-rapportar dwar l-iskart tal-merkurju minn sorsi kbar
Ir-rapportar dwar l-iskart tal-merkurju
Il-kejl għar-rapportar m'għandux ikun id-daqs tas-sors imma d-daqs tal-emissjonijiet u r-rilaxxi. It-trasferiment tal-iskart għandu jiġi inkluż ukoll bħalma jiġi inkluż it-trasferiment tal-iskart mis-siti kkontaminati.
Emenda70
1. Sal-31 ta' Mejju ta' kull sena, il-kumpaniji li joperaw fis-setturi tal-industrija msemmijin fil-punti (a), (b) u (c) tal-Artikolu 11 għandhom jibagħtu lill-awtoritajiet kompetenti tal-Istati Membri kkonċernati d-dejta marbuta mal-ammont totali ta' skart tal-merkurju maħżun f'kull installazzjoni u mibgħut f'faċilitajiet individwali għall-ħżin temporanju jew permanenti kif ukoll il-post u d-dettalji ta' kuntatt ta' dawk il-faċilitajiet.
1. Sal-31 ta' Mejju ta' kull sena, il-kumpaniji li joperaw fis-setturi tal-industrija msemmijin fil-punti (a), (b) u (c) tal-Artikolu 11 għandhom jibagħtu lill-awtoritajiet kompetenti tal-Istati Membri kkonċernati d-dejta marbuta mal-ammont totali ta' skart tal-merkurju u l-kontenut tal-merkurju ta' dan l-iskart maħżun f'kull installazzjoni u mibgħut f'faċilitajiet individwali għall-ħżin temporanju, il-faċilitajiet ta' konverżjoni u solidifikazzjoni u l-faċilitajiet għar-rimi finali kif ukoll il-post u d-dettalji ta' kuntatt ta' dawk il-faċilitajiet.
3a. Sat-30 ta' Ġunju 2018, il-Kummissjoni għandha tadotta atti delegati skont l-Artikolu 17, li jissupplimentaw dan ir-Regolament billi jistabbilixxu għodda ta' traċċar biex tirreġistra informazzjoni dwar it-trasferimenti ta' skart minn siti kkontaminati. Fejn il-limitu minimu tat-total tal-merkurju u l-komposti tiegħu fl-iskart prodott jaqbeż il-5 kg kull sena, l-operatur tad-dekontaminazzjoni jew l-awtorità ta' ġestjoni tas-siti kkontaminati għandhom jużaw din l-għodda ta' traċċar u għandhom jiikkomunikaw kull sena l-ammont tal-iskart tal-merkurju u tal-kontenut ta' merkurju tiegħu;
Siti kkontaminati
1. Sa ...[sena wara d-data tad-dħul fis-seħħ ta' dan ir-Regolament], l-Istati Membri għandhom jidentifikaw is-siti kkontaminati bil-merkurju jew b'komposti tal-merkurju fit-territorju tagħhom, u jikkomunikaw il-lista ta' dawk is-siti lill-Kummissjoni u jidentifikaw it-tip ta' kontaminazzjoni.
2. Sat-30 ta' Ġunju 2018, il-Kummissjoni għandha tadotta atti delegati, skont l-Artikolu 17, li jissupplimentaw dan ir-Regolament billi tistabbilixxi metodi u approċċi għall-ġestjoni u r-rimedjazzjoni ekoloġikament sostenibbli ta' siti kkontaminati bil-merkurju jew bil-komposti tal-merkurju, li għandhom jinkludu:
(a) l-involviment tal-pubbliku;
(b) valutazzjoni tas-saħħa tal-bniedem u r-riskju ambjentali;
(c) miżuri ta' dekontaminazzjoni, filwaqt li jitqiesu l-approċċi nazzjonali differenti għad-dekontaminazzjoni;
(d) evalwazzjoni tar-riżultati.
3. Sal-1 ta' Jannar 2020, l-Istati Membri għandhom jadottaw u jippreżentaw lill-Kummissjoni l-istrateġiji nazzjonali tagħhom għad-dekontaminazzjoni tas-siti identifikati fit-territorju tagħhom. Dawk l-istrateġiji jistgħu jiġu integrati fl-istrateġiji nazzjonali ta' dekontaminazzjoni li jkopru diversi sustanzi.
4. Sa ... [18-il xahar wara d-data tad-dħul fis-seħħ ta' dan ir-Regolament], il-Kummissjoni għandha tfassal inventarju tas-siti kkontaminati bil-merkurju jew bil-komposti tal-merkurju u sal-1 ta' Ġunju 2021, l-istrateġiji nazzjonali għandhom ukoll ikunu inklużi fl-inventarju. Din l-informazzjoni għandha tkun disponibbli għall-pubbliku, inkluż fuq l-internet. Il-Kummissjoni għandha tissorvelja l-implimentazzjoni tal-istrateġiji nazzjonali.
Artikolu 13 – paragrafu -1 (ġdid)
-1. L-iskart tal-merkurju għandu jintrema permanentement u b'mod li jirrispetta l-ambjent skont il-Linji Gwida Tekniċi tal-Konvenzjoni ta' Basilea, u skont il-kundizzjonijiet li ġejjin:
(a) qabel ma jintrema, l-iskart tal-merkurju jrid jiġi kkonvertit f'sulfur tal-merkurju bl-użu tal-aqwa teknoloġija disponibbli, u jiġi solidifikat; kif ukoll
(b) l-iskart tal-merkurju għandu jintrema f'minjieri tal-melħ liċenzjati li jkunu adattati għar-rimi tal-iskart tal-merkurju, jew f'formazzjonijiet fondi taħt l-art ta' blat iebes liċenzjati li jipprovdu livell ta' sikurezza u ta' żamma fil-magħluq ekwivalenti għal dak ta' dawn il-minjieri tal-melħ jew ogħla minnu. L-iskart tal-merkurju jkuntqiegħed f'lottijiet għar-rimi u jkun tqiegħed f'kompartiment għar-rimi fl-imħażen li jkun issiġillat u li ma jkunx tħalla miftuħ għal aktar minn sitt xhur; jew
(c) l-iskart tal-merkurju jintrema f'faċilitajiet liċenzjati fuq l-art jew f'faċilitajiet liċenzjati taħt l-art li jkunu maħsuba u mgħammra għar-rimi permanenti tal-iskart tal-merkurju u li jipprovdu livell ta' sikurezza u ta' żamma fil-magħluq ekwivalenti għal dak ta' dawn il-minjieri tal-melħ jew ogħla minnu; kif ukoll
(d) ir-rekwiżiti speċifiċi għall-ħżin temporanju tal-iskart tal-merkurju, kif stabbiliti fl-ewwel, it-tielet, il-ħames u s-sitt inċiżi tat-Taqsima 8 tal-Anness I u fl-Anness II tad-Direttiva 1999/31/EC1a għandhom japplikaw ukoll għall-faċilitajiet ta' rimi permanenti għas-sulfur tal-merkurju solidifikat; kif ukoll
(e) ir-rekwiżiti speċifiċi għall-ħżin temporanju tal-iskart tal-merkurju, kif stabbiliti fit-tieni u fir-raba' inċiżi tat-Taqsima 8 tal-Anness I u fit-Taqsima 6 tal-Anness III għad-Direttiva 1999/31/KE għandhom japplikaw għall-faċilitajiet ta' rimi permanenti solidifikat għas-sulfur tal-merkurju ssolidifikat meta jitqies xieraq mill-awtoritajiet kompetenti tal-Istati Membri inkarigati mill-implimentazzjoni ta' dik id-Direttiva.
1aId-Direttiva tal-Kunsill 1999/31/KE tas-26 ta' April 1999 dwar ir-rimi ta' skart f'terraferma (ĠU L 182, 16.7.1999, p. 1).
Artikolu 13 – paragrafu -1a (ġdid)
-1a. Sal-31 ta' Diċembru 2018, il-Kummissjoni għandha tfassal rapport li jevalwa s-sikurezza tad-diversi alternattivi għar-rimi permanenti tal-iskart tal-merkurju, inkluż ir-rimi fuq l-art, taħt il-wiċċ u taħt l-art. Ir-rapport għandu jqis ir-riskji u l-benefiċċji tal-għażliet kollha. Abbażi tal-konklużjonijiet tar-rapport, il-Kummissjoni għandha tidentifika u tippreżenta kriterji dwar ir-rimi permanenti tal-iskart tal-merkurju. Sal-31 ta' Diċembru 2019, il-Kummissjoni għandha, fejn xieraq, tippreżenta proposti leġiżlattivi sabiex tintroduċi dawk il-kriterji fl-Annessi għad-Direttiva 1999/31/KE u għall-emenda ta' dan ir-Regolament.
1. Permezz ta' deroga mill-punt (a) tal-Artikolu 5(3) tad-Direttiva 1999/31/KE, l-iskart tal-merkurju jista' jinħażen b'wieħed mill-modi li ġejjin:
1. B'deroga mill-paragrafu 1 u mill-punt (a) tal-Artikolu 5(3) tad-Direttiva 1999/31/KE, l-iskart tal-merkurju jista' jinħażen b'mod temporanju f'forma likwida, waqt li jistenna li jiġi kkonvertit f'sulfur tal-merkurju u ssolidifikat, għal massimu ta' tliet snin, wara li jsir skart, suġġett għar-rekwiżiti speċifiċi għall-ħżin temporanju tal-iskart tal-merkurju, kif stabbiliti fl-Annessi I, II u III ta' dik id-Direttiva sakemm tali ħżin:
(a) jinħażen b'mod temporanju għal iktar minn sena jew b'mod permanenti f'minjieri tal-melħ li huma adattati għar-rimi tal-merkurju, jew f'formazzjonijiet fondi taħt l-art ta' ġebel iebes li jipprovdu livell ta' sikurezza u ta' żamma fil-magħluq ekwivalent għal dawk il-minjieri tal-melħ;
(a) iseħħ biss f'faċilitajiet fuq l-art liċenzjati u ddedikati u mgħammrin għall-ħżin temporanju tal-iskart tal-merkurju, qrib jew l-aħħar utent tal-merkurju jew l-operatur ekonomiku li jkun se jikkonverti l-iskart tal-merkurju f'sulfur tal-merkurju u jissolidifikah; kif ukoll
(b) jinħażen b'mod temporanju f'faċilitajiet fuq l-art iddedikati u mgħammrin għall-ħżin temporanju tal-merkurju.
(b) ikun akkumpanjat minn pjan, inkluż kalendarju, għal din il-konverżjoni għas-sulfur tal-merkurju, għas-solidifikazzjoni tiegħu u għar-rimi permanenti tal-iskart tal-merkurju.
2. Ir-rekwiżiti speċifiċi għall-ħżin temporanju tal-iskart tal-merkurju, kif stabbiliti fl-Annessi I, II u III tad-Direttiva 1999/31/KE għandhom japplikaw għall-faċilitajiet tal-ħżin permanenti msemmijin fil-punt (a) tal-paragrafu 1 ta' dan l-Artikolu bil-kundizzjonijiet li ġejjin stabbiliti fl-Annessi li ġejjin għal dik id-Direttiva:
2. L-operaturi tal-faċilitajiet li jwettqu l-ħżin temporanju jew li jwettqu l-konverżjoni f'sulfur tal-merkurju u s-solidifikazzjoni tal-iskart tal-merkurju għandhom, bħala parti miż-żamma ta' rekords meħtieġa skont l-Artikolu 35 tad-Direttiva 2008/98/KE, iżommu reġistru li jkun fih l-informazzjoni li ġejja:
(a) L-Anness I, it-Taqsima 8 (l-ewwel, it-tielet u l-ħames inċiżi) u l-Anness II għad-Direttiva 1999/31/KE għandhom ikunu japplikaw;
(a) għal kull kunsinna ta' skart tal-merkurju li taslilhom:
(i) l-oriġini u l-kwantità tal-iskart tal-merkurju li jaslilhom;
(ii) l-isem u l-informazzjoni tal-kuntatt tal-fornitur u tas-sid tal-iskart maħżun b'mod temporanju;
(b) L-Anness I, it-Taqsima 8 (it-tieni, ir-raba' u s-sitt inċiżi) u l-Anness III, it-Taqsima 6, tad-Direttiva 1999/31/KE għandhom ikunu japplikaw biss meta jitqiesu xierqa mill-awtoritajiet kompetenti tal-Istati Membri inkarigati mill-implimentazzjoni ta' dik id-Direttiva.
(b) għal kull kunsinna ta' skart tal-merkurju stabbilizzat li jitlaq mill-faċilità:
(i) il-kwantità ta' skart tal-merkurju kkonvertit f'sulfur tal-merkurju u ssolidifikat u l-kontenut ta' merkurju tiegħu;
(ii) id-destinazzjoni u l-operazzjonijiet maħsuba għar-rimi ta' skart tal-merkurju li jiġi kkonvertit f'sulfur tal-merkurju u ssolidifikat;
(iii) iċ-ċertifikat ipprovdut mill-operatur li jwettaq ir-rimi permanenti tal-iskart tal-merkurju li jiġi kkonvertit f'sulfur tal-merkurju u ssolidifikat kif imsemmi fil-paragrafu 2a;
(c) għal kull kunsinna ta' skart tal-merkurju li titlaq mill-faċilità tal-ħżin temporanju:
(i) l-ammont ta' skart tal-merkurju u l-kontenut ta' merkurju tiegħu;
(ii) id-destinazzjoni u l-operazzjoni ta' rimi maħsuba tal-iskart tal-merkurju;
(iii) iċ-ċertifikat ipprovdut mill-operatur li jwettaq il-ħżin temporanju tal-iskart tal-merkurju;
(d) l-ammont ta' skart tal-merkurju maħżun fil-faċilità fi tmiem kull xahar.
L-operatur tal-faċilità għandu jibgħat ir-reġistru lill-awtorità maħtura mill-Istat Membru kkonċernat kull sena, sal-31 ta' Jannar.
2a. Meta l-operazzjoni tar-rimi tkun tlestiet, l-operaturi tal-faċilità responsabbli għar-rimi permanenti tal-iskart tal-merkurju għandhom joħorġu ċertifikat li jgħid li l-kunsinna sħiħa tal-merkurju l-iskart kienet intremiet b'mod permanenti skont ir-rekwiżiti speċifiċi għar-rimi permanenti tal-iskart tal-merkurju kif stipulat f'dan ir-Regolament u fid-Direttiva 1999/31/KE. Dak iċ-ċertifikat għandu jinkludi informazzjoni li tikkonċerna l-post tar-rimi.
2b. Kwalunkwe tip ta' inċinerazzjoni jew koinċinerazzjoni tal-iskart tal-merkurju għandu jkun ipprojbit.
Artikolu 13 – paragrafu 2c (ġdid)
2c. L-Istati Membri li fihom ikun stabbiliti l-kumpaniji li joffru teknoloġiji ta' konverżjoni, għandhom jippromwovu l-użu tal-konverżjoni tal-iskart likwidu tal-merkurju f'sulfur tal-merkurju f'pajjiżi terzi.
Artikolu 13 – paragrafu 2d (ġdid)
2d. Sal-1 ta' Jannar 2019, il-Kummissjoni għandha toħloq għodda biex tiżgura t-traċċabbiltà tal-iskart tal-merkurju tul il-katina kollha u li tkopri l-partijiet kollha involuti, f'konformità ma' dan ir-Regolament u l-liġi tal-Unjoni applikabbli.
L-għodda għandha żżomm reġistru tad-dħul u l-ħruġ tal-iskart tal-merkurju għal kull parti involuta fil-katina, b'mod partikolari l-produtturi tal-iskart, l-operaturi tal-ġbir tal-iskart, l-operaturi tal-ħżin temporanju, l-operaturi tal-faċilità ta' konverżjoni u l-operaturi tal-ħżin permanenti. L-għodda għandha tiddikjara l-kwantità tal-iskart tal-merkurju miżmum minn kull persuna jew entità fl-istadji kollha tal-katina.
Artikolu 13 – paragrafu 2e (ġdid)
2e. Il-Kummissjoni għandha tirrapporta lill-Parlament Ewropew u lill-Kunsill qabel l-1 ta' Jannar 2019 dwar jekk il-perjodu stabbilit fil-paragrafu 1 għall-ħżin temporanju tal-iskart tal-merkurju jeħtiġx jiġi emendat. Il-Kummissjoni għandha, fejn ikun xieraq, tippreżenta proposta leġislattiva flimkien ma' dan ir-rapport.
L-Istati Membri għandhom jistabbilixxu r-regoli dwar il-penali applikabbli għal ksur tad-dispożizzjonijiet ta' dan ir-Regolament u għandhom jieħdu l-miżuri kollha meħtieġa biex jiżguraw li dawn jiġu applikati. Il-penali previsti jridu jkunu effettivi, proporzjonati u dissważivi. L-Istati Membri għandhom jinnotifikaw dawk id-dispożizzjonijiet lill-Kummissjoni sa [xxx] u għandhom jinnotifikawha mingħajr dewmien b'kull emenda sussegwenti li tolqothom.
L-Istati Membri għandhom jistabbilixxu r-regoli dwar il-penali applikabbli għall-ksur ta' dan ir-Regolament u għandhom jieħdu l-miżuri kollha meħtieġa biex jiżguraw li dawn jiġu implimentati. Il-penali stipulati għandhom ikunu effettivi, proporzjonati u dissważivi. L-Istati Membri għandhom, sad-data tal-applikazzjoni ta' dan ir-Regolament, jinnotifikaw dawk ir-regoli u dawk il-miżuri lill-Kummissjoni u għandhom jinnotifikawha, mingħajr dewmien b'kull emenda sussegwenti li tolqothom.
Ir-reati ambjentali huma problema serja u li qed tikber li jeħtieġ tiġi indirizzata fil-livell Ewropew. Ħafna drabi, ir-reati ambjentali jkollhom aspett transkonfinali. Fl-UE, il-kriminalità ambjentali tkopri atti li jiksru l-leġiżlazzjoni ambjentali u jikkawżaw ħsara jew riskju sinifikanti għall-ambjent u għas-saħħa tal-bniedem. L-aktar oqsma magħrufa tal-kriminalità ambjentali jinkludu l-emissjoni jew ir-rilaxx illegali ta' sustanzi fl-arja, fl-ilma jew fil-ħamrija jew ir-rimi mhux kontrollat tal-iskart. Il-livell ta' sanzjonijiet għal reati ambjentali speċifiċi jvarja ħafna bejn Stat Membru u ieħor kif ukoll bejn id-direttivi u r-regolamenti.
(b) informazzjoni meħtieġa għall-issodisfar mill-Unjoni u mill-Istati Membri tal-obbligu ta' rapportar tagħhom stabbiliti skont l-Artikolu 21 tal-Konvenzjoni ta' Minamata;
(b) informazzjoni meħtieġa għall-issodisfar mill-Unjoni u mill-Istati Membri tal-obbligu ta' rapportar tagħhom stabbiliti skont l-Artikoli 8, 9 u 21 tal-Konvenzjoni;
Emenda84
(c) sommarju tal-informazzjoni miġbura skont l-Artikolu 12;
(c) sommarju tal-informazzjoni miġbura skont l-Artikolu 12 u l-Artikolu 13(2);
Emenda85
(d) lista tal-ħażniet individwali tal-merkurju li jaqbżu l-50 tunnellata metrika, li jinsabu fit-territorju tagħhom u, meta l-Istati Membri jkunu jafu biha, lista tal-provvista tal-merkurju li tiġġenera ħażniet annwali tal-merkurju li jaqbżu l-10 tunnellati metriċi.
(d) lista tal-ħażniet u s-siti tal-merkurju, komposti tal-merkurju jew skart tal-merkurju li jaqbżu kumulattivament il-50 tunnellata metrika, li jinsabu fit-territorju tagħhom, kif ukoll l-ammont ta' merkurju, komposti tal-merkurju u skart tal-merkurju f'kull sit;
Emenda86
Artikolu 15 – paragrafu 1 – punt da (ġdid)
(da) lista tas-sorsi ta' provvista tal-merkurju li jiġġeneraw stokkijiet annwali tal-merkurju li jaqbżu l-10 tunnellati metriċi.
Emenda87
1a. L-Istati Membri għandhom jgħarrfu lill-Kummissjoni, permezz ta' reġistru pubbliku tal-Unjoni, l-ammonti u l-post fejn jintrema l-iskart tal-merkurju, u l-garanziji li dawn ġew immaniġġjati b'mod ambjentalment korrett.
Kull trasferiment ta' merkurju u ta' komposti tal-merkurju bejn l-installazzjonijiet industrijali fi Stat Membru għandu jiġi rreġistrat minn dak l-Istat Membru u rrappurtat lill-Kummissjoni.
Emenda88
Artikolu 15 – paragrafu 2 – subparagrafu 3
Il-Kummissjoni għandha tadotta deċiżjonijiet, permezz ta' atti ta' implimentazzjoni, sabiex tipprovdi mudell għal dawk il-kwestjonarji u sabiex tagħmel l-għodda tar-rapportar elettronika disponibbli għall-Istati Membri.
Il-Kummissjoni għandha tadotta deċiżjonijiet, permezz ta' atti ta' implimentazzjoni, sabiex tfassal mudell għal dawk il-kwestjonarji sabiex tagħmel l-għodda tar-rapportar elettronika disponibbli għall-Istati Membri.
Emenda89
Il-Kummissjoni għandha tivvaluta l-allinjament ta' dan ir-Regolament u tad-Direttiva 2010/75/UE tal-Parlament Ewropew u tal-Kunsill1a, mal-Artikoli 8 u 9 tal-Konvenzjoni u d-dispożizzjonijiet tal-Konvenzjoni dwar l-użu tal-Aqwa Tekniki Disponibbli u tal-aqwa prattiki ambjentali għall-kontroll tar-rilaxxi tal-merkurju minn sorsi rilevanti tal-merkurju, bħalma huma d-Dokumenti ta' Referenza riveduti dwar l-Aqwa Tekniki Disponibbli.
Din il-valutazzjoni għandha tiġi kkomunikata lill-Parlament Ewropew u lill-Kunsill sa mhux aktar tard minn xahar qabel issir l-ewwel Konferenza tal-Partijiet għall-Konvenzjoni, u sa mhux aktar tard mis-7 ta' Jannar 2019 skont l-Artikolu 73(1) tad-Direttiva 2010/75/UE.
Fi żmien sena wara l-ewwel Konferenza tal-Partijiet għall-Konvenzjoni, il-Kummissjoni għandha terġa' tivvaluta jekk il-leġiżlazzjoni tal-Unjoni tkunx allinjata mad-dispożizzjonijiet adottati fl-ewwel Konferenza tal-Partijiet, skont l-Artikoli 8 u 9, kif ukoll il-verżjoni riveduta tad-Dokumenti ta' Referenza tal-Konvenzjoni dwar l-Aqwa Tekniki Disponibbli.
Il-Kummissjoni għandha tirrapporta lill-Parlament Ewropew u lill-Kunsill dwar il-konklużjonijiet tagħha b'rabta ma' dawn il-valutazzjonijiet u, jekk xieraq, takkumpanjahom bi proposta leġislattiva.
Il-Kummissjoni għandha, mhux aktar tard mill-31 ta' Diċembru 2025, twettaq rieżami ta' dan ir-Regolament, fost l-oħrajn fid-dawl tal-iżviluppi rigward il-Konvenzjoni u l-implimentazzjoni ta' dan ir-Regolament. Jekk xieraq, ir-rieżami għandu jkun akkumpanjat minn proposta leġiżlattiva li temenda dan ir-Regolament. Ir-rieżami għandu jikkunsidra l-possibilità li jiġu inklużi miżuri sabiex jitnaqqas l-użu tal-merkurju fl-attivitajiet industrijali u l-eliminazzjoni gradwali tal-użu tiegħu mill-aktar fis possibbli u fi kwalunkwe każ fi żmien 10 snin mid-dħul fis-seħħ tal-Konvenzjoni.
1aId-Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).
Emenda90
Krematorji
Sal-1 ta' Lulju 2018, il-Kummissjoni għandha tippreżenta lill-Parlament Ewropew u lill-Kunsill rapport dwar l-emissjonijiet tal-merkurju mill-krematorji, li għandu jiġi akkumpanjat, fejn xieraq, minn proposta leġiżlattiva sabiex jitnaqqsu b'mod sinifikanti dawn l-emissjonijiet.
Il-krematorji huma sors importanti ta' emissjonijiet tal-merkurju fl-ambjent. Il-Kummissjoni għandha tivvaluta s-sitwazzjoni u tagħmel proposta leġiżlattiva sabiex tnaqqas b'mod sinifikanti t-tali emissjonijiet sal-1 ta' Lulju 2018.
Emenda91
Japplika mill-1 ta' Jannar 2018.
Japplika mid-data tad-dħul fis-seħħ tiegħu.
L-obbligi l-ġodda tal-Istati Membri relatati ma' dan ir-Regolament huma limitati ħafna u t-tneħħijiet gradwali kollha għandhom skadenza realistika fil-futur. Ma hemm l-ebda raġuni biex ikollna data differenti ta' applikazzjoni mid-data tad-dħul fis-seħħ.
Emenda92
Anness I – punt 1
Komposti tal-merkurju:
Klorur tal-merkurju (I) (Hg2Cl2, CAS RN 10112-91-1)
Ossidu tal-merkurju (II) (HgO, CAS RN 21908-53-2)
Mineral taċ-ċinabru
Nitrat tal-merkurju (II) (Hg(NO3)2, CAS RN 10045-94-0)
Sulfur tal-merkurju (HgS, CAS RN 1344-48-5)
Sulfat tal-merkurju (II) (HgSO4, CAS RN 7783-35-9)
Emenda93
Anness II – parti A
Prodotti miżjuda bil-merkurju
Data li minnha għandhom ikunu pprojbiti l-esportazzjoni, l-importazzjoni u l-manifattura tal-prodotti miżjuda bil-merkurju
1. Batteriji jew akkumulaturi, kemm jekk inkorporati f'apparati jew le, li jkun fihom aktar minn 0,0005 % ta' merkurju fil-piż.
31 ta' Diċembru 2020
2. Tagħmir elettriku u elettroniku, inkluż bozoz, swiċċijiet u rilejs, li jaqbżu l-valuri rilevanti ta' limitu għall-merkurju kif stabbilit fl-Annessi II, III u IV għad-Direttiva 2011/65/UE tal-Parlament Ewropew u tal-Kunsill0a.
7. Kożmetiċi bil-merkurju u bil-komposti tal-merkurju, ħlief dawk il-każijiet speċjali inklużi fl-annotazzjoni 17 tal-Anness V tar-Regolament (KE) Nru 1223/2009 tal-Parlament Ewropew u tal-Kunsill1
8. Pestiċidi, bijoċidi u antisettiċi topiċi.
9. L-istrumenti tal-kejl mhux elettroniċi li ġejjin:
(d) termometri u applikazzjonijiet termometriċi mhux tal-elettriku oħrajn;
(e a) strain gauges biex jintużaw mal-pletismografi;
(e b) piknometri tal-merkurju;
(e c) strumenti tal-kejl tal-merkurju għad-determinazzjoni tal-punt tat-trattib;
Din l-annotazzjoni ma tkoprix l-istrumenti tal-kejl li ġejjin:
(a) strumenti tal-kejl mhux elettroniċi installati f'tagħmir fuq skala kbira jew dawk użati għal kejl ta' preċiżjoni għolja, fejn ma tkun disponibbli l-ebda alternattiva xierqa mingħajr merkurju;
(b) strumenti tal-kejl li fit-3 ta' Ottubru 2007 ikollhom aktar minn 50 sena;
(c) strumenti tal-kejl li jridu jidhru f'wirjiet pubbliċi għal finijiet kulturali u storiċi.
Emenda94
Anness III – parti 1 – punt a
(a) mill-1 ta' Jannar 2019: il-produzzjoni tal-aċetaldeid
(a) mill-1 ta' Jannar 2018: fejn il-merkurju jintuża bħala katalist,
Emenda95
Anness III – parti 1 – punt b
(b) mill-1 ta' Jannar 2019: il-produzzjoni tal-monomer tal-klorur tal-vinil
(b) Minn erba' snin wara d-data tad-dħul fis-seħħ ta' dan ir-Regolament: fejn il-merkurju jintuża bħala elettrodu
Emenda96
Anness III – parti 1 – punt ba (ġdid)
(ba) B'deroga mill-punt (a) tal-Parti I, il-produzzjoni tal-monomer tal-klorur tal-vinil tiġi awtorizzata għal perjodu ta' tliet snin minn ... [id-data tad-dħul fis-seħħ ta' dan ir-Regolament].
Emenda97
Anness III – parti 1 – punt bb (ġdid)
(bb) b'deroga mill-punt (b) tal-Parti I, il-produzzjoni tal-metilat jew tal-etilat tal-potassju tiġi awtorizzata għal perjodu ta' erba' snin minn ... [id-data tad-dħul fis-seħħ ta' dan ir-Regolament].
Il-Kummissjoni hija mogħtija s-setgħa li tadotta atti delegati f'konformità mal-Artikolu 17 biex temenda dan ir-Regolament sabiex testendi d-deroga għal perjodu ta' mhux aktar minn 10 snin minn... [id-data tad-dħul fis-seħħ ta' dan ir-Regolament], sakemm ma jkunux disponibbli tekniki alternattivi xierqa.
Emenda98
Anness III – parti 1 – punt bc (ġdid)
(bc) b'deroga mill-punt (a) tal-Parti I, mill-10 ta' Ottubru 2017: katalisti li fihom il-merkurju u li jużaw il-poliuretan.
Emenda99
Anness III – parti 1 – punt bd (ġdid)
(bd) b'deroga mill-punt (b) ta' Parti I, mill-11 ta' Diċembru 2017: għall-produzzjoni tal-kloroalkali fejn il-merkurju jintuża bħala elettrodu.
Emenda100
Anness III – parti 2 – parti introduttorja
Il-produzzjoni tal-metilat jew tal-etilat tas-sodju jew tal-potassju għandha ssir skont ir-rekwiżiti li ġejjin:
Il-produzzjoni tal-metilat jew tal-etilat tas-sodju jew tal-potassju għandha ssir skont il-punt (b) tal-Parti I u r-rekwiżiti li ġejjin:
Emenda101
Anness III – parti 2 – inċiż 2a (ġdid)
- is-sostenn tar-riċerka u l-iżvilupp fir-rigward tal-proċessi mingħajr merkurju; kif ukoll
Emenda102
Anness IV – punt a
(a) l-objettivi nazzjonali u l-miri ta' tnaqqis;
(a) l-objettivi nazzjonali u l-miri ta' tnaqqis li jiżguraw l-eliminazzjoni sħiħa tal-użu tal-merkurju u tal-komposti tal-merkurju;
ĠU C 303, 19.8.2016, p. 122.
Il-merkurju huwa wieħed mill-10 inkwinanti ewlenin tad-dinja
L-evidenza xjentifika tikkonferma mingħajr kontestazzjoni t-tossiċità akuta tal-Merkurju, element li la jista' jinqered u lanqas jgħib. Bl-impatti fuq is-saħħa ferm debilitanti tiegħu, il-merkurju huwa fost l-agħar 10 inkwinanti fid-dinja.
Skont l-Organizzazzjoni Dinjija tas-Saħħa (WHO), "m'hemmx limiti sikuri fir-rigward tal-merkurju". Għalhekk, l-emissjonijiet tal-merkurju huma x-xorta ta' problema li titlob għal tweġibiet ambizzjużi u robusti. Imma anke b'azzjonijiet b'saħħithom mill-gvernijiet, minħabba l-karatteristiċi bijoakkumulattivi tiegħu, it-tniġġis mill-merkurju jieħu deċennji sħaħ biex jitnaqqas fl-ambjent globali.
Sa mir-rivoluzzjoni industrijali, l-ammont ta' merkurju qrib il-wiċċ ta' ħafna mill-oċeani tad-dinja ttriplika b'riżultat ta' attivitajiet ta' tniġġis mill-bniedem. Tossiku għall-bnedmin u għall-ħajja tal-baħar, il-merkurju jakkumula f'ġisimna maż-żmien għaliex aħna esposti għal sorsi tiegħu. L-emissjonijiet tal-merkurju, li la għandhom togħma u lanqas riħa, jikkontaminaw l-ilma u jakkumulaw fil-ħut.
Il-merkurju jista' jkun mifrux ħafna madwar id-dinja meta jintrema fl-ilma u fl-arja, għalhekk anke partijiet mill-pjaneta 'l bogħod minn sorsi industrijali jistgħu jsofru malajr minn livelli għolja ta' materjal tossiku.
L-esponiment għall-merkurju huwa problema ta' saħħa mifruxa
L-esponiment għall-merkurju huwa problema ta' saħħa mifruxa u jista' jkollu effetti tossiċi fuq is-sistemi nervużi, diġestivi u immunitarji, u fuq il-pulmuni, il-fwied, il-ġilda u l-għajnejn. Anke ammonti żgħar ta' merkurju jistgħu jinterferixxu mas-sistema nervuża. F'dawn l-aħħar 20 sena l-merkurju ġie identifikat bħala periklu ambjentali marbut mal-marda ta' Alzheimer, l-isklerożi multipla, il-ħsara fil-fwied u l-moħħ.
Il-merkurju jista' jinbidel fl-ambjent f'kompost aktar kumpless u ta' ħsara msejjaħ metilmerkurju. Il-Kumitat Xjentifiku tal-EFSA fl-opinjoni tiegħu tal-2015(1) jistma kemm porzjonijiet ta' ħut/ikel tal-baħar fil-ġimgħa wieħed irid jieħu biex jilħaq id-Doża Tollerabbli fil-Ġimgħa (TWI) ta' metilmerkurju, li hija stabbilita bħala d-doża ta' 1.3μg/kg bw/ġimgħa. Meta jiġi kkalkulat li l-porzjonijiet huma rrapportati taħt il-100g, l-EFSA waslet għall-konklużjoni li gruppi tal-età li jaqbżu t-TWI bl-anqas numru ta' porzjonijiet kienu t-tfal sa 10 snin u fi ftit każijiet ta' tfal oħra, adoloxxenti, nisa fl-età li jista' jkollhom it-tfal, adulti u anzjani, it-TWI ntlaħqet wara anqas minn u b'madwar porzjon wieħed fil-ġimgħa. Fuq in-naħa l-oħra tal-Atlantiku, fl-Istati Uniti, 84 % tal-ħut kampjunat ma kienx sikur għall-konsum għal aktar minn ikla waħda (ta' 170 g) fix-xahar, skont ir-regolamenti tal-Istati Uniti. Bl-istess mod, aktar minn 82 % tan-nies studjati kellhom merkurju li jaqbeż il-livelli attwali konsultattivi tas-saħħa. Aktar minn 13 % tal-ħut kampjunat madwar id-dinja ma jkunx rakkomandat għall-bejgħ kummerċjali mid-WHO u mill-Kummissjoni Ewropea.(2)
Il-metilmerkurju jgħaddi kemm mill-barriera plaċentali kif ukoll mill-barriera ematoenċefalika, għalhekk jista' jxekkel l-iżvilupp mentali tat-tfal anke qabel it-twelid. U hekk kif il-moħħ ikompli jiżviluppa anke wara t-twelid, it-trabi li jkunu għadhom kemm telqu jimxu u tfal esposti għall-metilmerkurju li jaqbeż it-TWI fuq bażi regolari ukoll għandhom jitqiesu fir-riskju għall-effett newrotossiku tal-metilmerkurju.
Il-Konvenzjoni ta' Minamata u l-pożizzjoni tal-UE
Għalhekk huwa ovvju kemm huwa urġenti l-bżonn għar-ratifika tal-Konvenzjoni ta' Minamata dwar il-merkurju li torbot legalment u li se tirregola l-provvista, il-kummerċ u l-użu tas-sustanza u tmur anke lil hinn. Taħt it-termini ta' dan it-Trattat, il-gvernijiet se jkunu mħeġġa jieħdu miżuri biex jimmaniġġjaw l-impatti tas-saħħa tal-esponiment għall-merkurju.
L-għan globali tal-kooperazzjoni internazzjonali taħt il-proċess ta' Minamata huwa l-protezzjoni tas-saħħa tal-bniedem u tal-ambjent globali mir-rilaxx ta' merkurju u l-komposti tiegħu, billi jitnaqqsu u finalment jiġu eliminati r-rilaxxi globali kkawżati mill-bniedem fl-arja, fl-ilma u fuq l-art.
Ir-Regolament tal-UE 1102/2008 witta t-triq għal dan it-Trattat Internazzjonali, u r-Regolament attwali li jemenda għandu jkompli jagħmel dan. L-UE tappartjeni għall-Parti tal-Pajjiżi Żviluppati, għalhekk skont ir-Rapporteur, l-azzjoni meħuda mill-UE u mill-Istati Membri tagħha m'għandhiex tkun limitata għall-applikazzjoni tal-obbligi ta' Minamata għall-pajjiżi kollha li ffirmawha. L-UE f'ħafna każijiet diġà ttrasponiet l-obbligi tagħha fid-dritt tal-Unjoni; hija wieħed mir-reġjuni fejn jeżistu teknoloġiji alternattivi u, skont il-leġiżlazzjoni tal-UE, għandhom japplikaw l-Aqwa Tekniki Disponibbli fi proċessi differenti. Barra minn hekk, l-UE tinsab f'pożizzjoni ferm aktar privileġġjata biex tesporta prattiki tajba, teknoloġija, kompetenzi, prodotti ħielsa mill-merkurju u b'mod speċjali l-messaġġ li l-użu tal-merkurju huwa ta' ħsara għan-nies, għall-annimali u għall-ambjent.
Soluzzjonijiet alternattivi possibbli biex jiġi limitat l-esponiment mifrux tal-merkurju
Il-merkurju jintuża, b'mod partikolari, f'tagħmir ta' kontroll, prodotti, proċessi industrijali, fis-saħħa orali bħala amalgama dentali u fl-Estrazzjoni tad-Deheb Artiġjanali u Fuq Skala Żgħira (ASGM). Il-merkurju jista' jiġi prodott bir-riċiklaġġ ta' materjali tal-iskart; xi kultant jiġi ġġenerat bħala prodott sekondarju flimkien mal-produzzjoni ta' materjal ieħor, bħaż-żingu jew il-landa jew ikun preżenti bħala kontaminant tal-fertilizzanti. Fl-aħħar imma mhux l-anqas il-merkurju jista' jiġi rilaxxat jew maħruġ fl-arja permezz ta' siti kkontaminati, li ma jintużawx aktar imma li għadhom sors ewlieni ta' tniġġis jekk ma jkunux ġew dekontaminati.
Sa mid-dħul fis-seħħ tar-Regolament tal-UE 1102/2008, id-domanda annwali għall-merkurju fl-UE naqset, imma xorta għadha stmata għal madwar 400 tunnellata. Meta jitqiesu l-karatteristiċi bijoakkumulattivi tal-merkurju, il-fatt li "m'hemmx limiti sikuri fir-rigward tal-merkurju", li l-użu globali tal-merkurju wkoll jibqa' għoli f'madwar 3 600 tunnellata fis-sena u li t-tniġġis m'għandux fruntiera, definittivament hemm lok għal titjib ulterjuri.
F'dan l-ispirtu, ir-Rapporteur għamel il-proposti tiegħu, bit-tama li l-Parlament jagħti lill-Kummissjoni mandat aktar b'saħħtu għal aktar azzjoni u azzjoni aktar ambizzjuża fin-negozjati internazzjonali futuri.
F'dan l-isfond ir-Rapporteur iqis li hija ta' importanza kbira li l-UE tieħu azzjoni determinata, għalhekk bl-emendi tiegħu jipproponi li:
A) Jitwessa' l-ambitu tal-projbizzjoni tagħha fuq l-esportazzjoni tal-merkurju billi jiżdiedu l-prodotti kollha inklużi fil-Konvenzjoni ta' Minamata u billi tiġi pprojbita l-esportazzjoni ta' prodotti bil-merkurju miżjud li ma jitħallewx jiġu kkummerċjalizzati fl-UE. Huwa kontra l-ispirtu tal-Konvenzjoni li l-UE tesporta prodotti li mhumiex permessi fl-UE lejn pajjiżi li la għandhom it-teknoloġija u lanqas il-kapaċitajiet biex jittrattaw l-iskart tagħhom. Il-każijiet tal-Indja u ċ-Ċina, li reċentement adottaw l-istandards u l-limiti tal-UE, huma indikattivi tar-rwol li jista' jkollha l-UE;
B) Jitneħħa b'mod gradwali l-użu tal-merkurju fid-dentistrija, inizjalment billi jiġi pprojbit l-użu tiegħu għan-nisa tqal u għall-pazjenti tfal, u wara l-perjodu ta' tneħħija gradwali, l-amalgama dentali għandha titħalla tintuża biss f'każijiet speċifiċi, ristretti ħafna;
C) Jiġi pprojbit l-użu industrijali tal-merkurju bħala katalist jew elettrodu, b'mod speċjali għaliex jeżistu teknoloġiji disponibbli ħielsa mill-merkurju, użati fl-UE u partijiet oħra tad-dinja. L-użu tagħhom ikun inċentiv għall-industrija biex tkun innovattiva u tesporta l-paradigma tagħha fit-tul;
D) L-Istati Membri jidentifikaw u jnaddfu s-siti kollha kkontaminati bil-merkurju. Huwa ferm importanti li siti kkontaminati l-ewwel jiġu identifikati u jittieħed ħsiebhom b'mod ambjentalment san, sabiex jitwaqqaf it-tniġġis tan-natura, il-fawna u l-flora, u l-popolazzjonijiet esposti, li spiss ikunu diġà qed isofru mill-konsegwenzi ekonomiċi tal-għeluq ta' dawk l-industriji;
E) L-UE tirrinforza r-regoli dwar trattament ambjentalment san tal-iskart tal-merkurju. L-Ewropa għandha t-teknoloġija biex tittratta l-merkurju bl-aktar mod disponibbli u l-anqas riskjuż magħruf sal-lum, jiġifieri bis-solidifikazzjoni. Teknoloġija li tippermetti li t-teknoloġija tas-solidifikazzjoni tivvjaġġa minn impjant għal impjant u għas-sorsi tal-merkurju hija mistennija tidħol dalwaqt fis-suq. Il-merkurju likwidu mhux se jiġi ttrasportat aktar għal distanzi twal, b'hekk b'dan il-mod jiġu llimitati r-riskji eventwali kollha, eż. għall-ambjent, għall-impjegati, li l-merkurju jidħol fis-suq illeċitu, ta' kwalunkwe inċident eventwali eċċ. B'rekwiżiti stretti dwar il-ġestjoni tal-iskart, l-UE tissalvagwardja kemm jista' jkun malajr li l-merkurju ma jerġax jidħol fis-suq jew iniġġes l-ambjent ma' kull inċident żgħir. Fl-istess ħin, dan jinkoraġġixxi l-innovazzjoni fl-UE u t-trasferiment tal-għarfien lejn pajjiżi terzi, li huma anqas vantaġġjati fir-rigward tal-innovazzjoni teknoloġika;
F) Jiġu pprojbiti l-proċessi kollha ġodda tal-manifattura tal-merkurju u prodotti ġodda bil-merkurju miżjud, b'dan jibda b'mod retrospettiv, sabiex ma jinħolqux lakuni għall-prodotti u l-proċessi li ma kinux jeżistu matul in-negozjati ta' Minamata u fiż-żmien tal-proposta tal-Kummissjoni u għalhekk ma kinux regolati;
G) Tiġi stabbilita sistema komprensiva ta' traċċar u rapportar tal-merkurju, hekk kif l-obbligu għar-rapportar illum ikopri biss valuri għolja ħafna u ma jinkludix trasferimenti ta' skart, li jkun nuqqas ta' viżibbiltà kbir ta' dejta nieqsa mat-tmiem tal-produzzjoni tal-merkurju kloroalkali;
H) Jiġi inkoraġġit u implimentat fil-livell tal-UE l-użu tal-prodotti alternattivi kollha ħielsa mill-merkurju u l-aħjar tekniki disponibbli għall-proċessi u l-ġestjoni tal-iskart;
I) L-Istati Membri u l-Kummissjoni jieħdu l-passi neċessarji biex iqajmu kuxjenza fost il-pubbliku u biex iżidu t-trasparenza fuq l-użi, it-trasferimenti u r-rilaxxi tal-merkurju.
Id-dinja teħtieġ li l-Ewropa jkompli jkollha rwol ewlieni fil-proċess ta' Minamata billi tisfrutta bis-sħiħ il-potenzjal kollu tal-Konvenzjoni u billi tirrispetta bis-sħiħ l-impenji preċedenti taħt leġiżlazzjoni tal-UE dwar il-merkurju li kienet teżisti qabel. Ir-Rapporteur iqis li kwalunkwe approċċ minimalista fir-rigward ta' Minamata jkun kontroproduttiv kif ukoll kuntrarju għall-interess pubbliku. Ir-Rapporteur jixtieq li l-PE jkun jirrappreżenta ambjent aktar b'saħħtu, ikel aktar sikur u saħħa aħjar għaċ-ċittadini kollha.
Ġurnal tal-EFSA 2015; 13(1):3982.
Global Mercury Hotspots, Studju mill-Istitut ta' Riċerka dwar il-Bijodiversità u l-IPEN; Jannar, 2013.
Suġġett: Opinjoni dwar il-bażi ġuridika tal-proposta għal regolament tal-Parlament Ewropew u tal-Kunsill dwar il-merkurju u li jirrevoka r-Regolament (KE) Nru 1102/2008 (COM(2016)0039 – 2016/0023(COD))
Bl-ittra tat-30 ta' Awwissu 2016, il-Kumitat għall-Ambjent, is-Saħħa Pubblika u s-Sikurezza tal-Ikel ikkonsulta lill-Kumitat għall-Affarijiet Legali, skont l-Artikolu 39(2) tar-Regoli ta' Proċedura, biex jagħti opinjoni dwar il-bażi ġuridika tal-proposta għal regolament tal-Parlament Ewropew u tal-Kunsill dwar il-merkurju, u li jirrevoka r-Regolament (KE) Nru 1102/2008(1). L-ewwel proposta hija bbażata fuq l-Artikolu 192(1) tat-Trattat dwar il-Funzjonament tal-Unjoni Ewropea (TFUE), dwar il-politika tal-Unjoni dwar l-ambjent, u fuq l-Artikolu 207 tat-TFUE, dwar il-politika kummerċjali komuni. Madankollu, ir-rapporteur ressaq emenda li għandha l-għan li tbiddel il-bażi ġuridika għall-Artikolu 192(1) tat-TFUE esklużivament.
L-Unjoni u sitta u għoxrin Stat Membru ffirmaw Konvenzjoni Internazzjonali ġdida dwar il-Merkurju(2), innegozjata taħt il-patroċinju tal-Programm tan-Nazzjonijiet Uniti għall-Ambjent (UNEP), l-hekk imsejħa "l-Konvenzjoni ta' Minamata". L-Istati Membri kollha ntrabtu li jirratifikaw il-Konvenzjoni. Il-Konvenzjoni tindirizza ċ-ċiklu tal-ħajja sħiħ tal-merkurju, mill-estrazzjoni primarja tal-merkurju sal-ġestjoni tal-iskart tal-merkurju, bil-għan li titħares is-saħħa tal-bniedem u l-ambjent minn emissjonijiet antropoġeniċi tal-merkurju u komposti tal-merkurju fl-arja, l-ilma u l-art. Ħafna mill-Konvenzjoni ta' Minamata hija diġà koperta mil-leġiżlazzjoni tal-Unjoni, u speċifikament ir-Regolament (KE) Nru 1102/2008(3), li jistabbilixxi projbizzjoni tal-esportazzjoni fuq il-merkurju u fuq bosta komposti tal-merkurju; ir-Regolament (UE) Nru 649/2012(4), li jistabbilixxi sistema ta' notifika applikabbli, fost l-oħrajn, għall-importazzjonijiet tal-merkurju; u r-Regolamenti (KE) 396/2005(5), 1907/2006(6), 1223/2009(7) u d-Direttivi 2006/66/KE(8) u 2011/65/UE(9), li jindirizza t-tqegħid fis-suq tal-Unjoni ta' firxa ta' prodotti miżjudin bil-merkurju u jistabbilixxu l-livelli massimi tal-kontenut tal-merkurju. Finalment, id-Direttivi 2010/75/UE(10), 2012/18/UE(11), 2008/98/KE(12) u 1999/31/KE(13) għandhom l-għan li jikkontrollaw, inaqqsu u, meta jkun hemm alternattivi mingħajr merkurju, li jeliminaw is-sorsi puntiformi u l-emissjonijiet diffużi tal-merkurju, il-komposti tal-merkurju u l-iskart tal-merkurju fl-ambjent.
Skont il-propost tal-Kummissjoni, l-obbligi li jirriżultaw mill-Konvenzjoni li għadhom mhumiex trasposti f'liġi tal-UE għandhom jinġabru f'att legali wieħed. Għal dak il-għan, bħala l-uniku att legali tal-Unjoni s'issa dwar il-merkurju, ir-Regolament (KE) Nru 1102/2008 għandu jservu bħala l-bażi. Madankollu, minħabba l-għamla u l-firxa tal-modifiki li huma meħtieġa jsiru fir-Regolament (KE) Nru 1102/2008 u l-bżonn li jissaħħu l-konsistenza u ċ-ċarezza legali, tali att għandu jirrevoka u jissostitwixxi r-Regolament imsemmi filwaqt li jieħu minnu l-obbligi sostanzjali tiegħu, kull meta jkunu għadhom meħtieġa.
II - Artikoli relevanti tat-Trattat
L-Artikolu 192(1) tat-TFUE, fit-Tielet Parti dwar il-politika u l-azzjonijiet interni tal-Unjoni, flimkien mal-Artikolu 207 tat-TFUE, fil-Ħames Parti dwar l-azzjoni esterna tal-Unjoni, huma ppreżentati bħala l-bażi ġuridika fil-proposta tal-Kummissjoni u jgħidu hekk (enfasi miżjuda):
1. Il-Parlament Ewropew u l-Kunsill, li jaġixxu skond il-proċedura leġiżlattiva ordinarja wara li jikkonsultaw lill-Kumitat Ekonomiku u Soċjali u lill-Kumitat tar-Reġjuni, għandhom jiddeċiedu liema azzjoni għandha tittieħed mill-Unjoni sabiex twettaq l-objettivi msemmija fl-Artikolu 191.
1. Il-politika kummerċjali komuni għandha tkun ibbażata fuq prinċipji uniformi, partikolarment fir-rigward ta' bidliet fir-rati tariffarji, il-konklużjoni ta' ftehim tariffarji u dawk kummerċjali rigward il-kummerċ ta' merkanzija u ta' servizzi, u l-aspetti kummerċjali tal-proprjetà intellettwali, l-investiment barrani dirett, il-kisba tal-uniformità fil-miżuri ta' liberalizzazzjoni, il-politika dwar l-esportazzjoni kif ukoll il-miżuri għall-protezzjoni tal-kummerċ bħal dawk li għandhom jittieħdu fil-każ ta' dumping jew sussidji. Il-politika kummerċjali komuni għandha titwettaq fil-kuntest tal-prinċipji u l-objettivi tal-azzjoni esterna tal-Unjoni.
2. Il-Parlament Ewropew u l-Kunsill, li jaġixxu permezz ta' regolament skont il-proċedura leġiżlattiva ordinarja, għandhom jadottaw il-miżuri li jiddefinixxu l-qafas għall-implementazzjoni tal-politika kummerċjali komuni.
– is-salvagwardja, il-ħarsien u t-titjib tal-kwalità ta' l-ambjent;
– il-ħarsien tas-saħħa tal-bniedem;
– l-użu għaqli u razzjonali tar-riżorsi naturali;
– il-promozzjoni ta' miżuri fil-livell internazzjonali sabiex jitrattaw problemi ambjentali reġjonali jew globali, u b'mod partikolari li jiġġieldu l-bidla fil-klima.
4. Fil-qafas tal-isferi ta' kompetenza rispettiva tagħhom tagħhom, l-Unjoni u l-Istati Membri għandhom jikkoperaw ma' pajjizi terzi u mal-organizazzjonijiet internazzjonali kompetenti. L-arranġamenti dwar il-koperazzjoni tal-Unjoni jistgħu jkunu s-suġġett ta' ftehim bejn l-Unjoni u t-terzi involuti.
Is-subparagrafu preċedenti m'għandux jippreġudika l-kompetenza tal-Istati Membri li jinnegozjaw f'korpi internazzjonali u li jikkonkludu ftehim internazzjonali.
Il-Kummissjoni pproponiet l-Artikolu 192(1) u l-Artikolu 207 tat-TFUE bħala l-bażi ġuridika xierqa għal Regolament dwar il-merkurju, li jirrevoka r-Regolament (KE) Nru 1102/2008. Kif ikkonfermat fil-memorandum ta' spjegazzjoni tal-proposta, il-Kummissjoni qieset li x-xebh bejn ir-Regolament Nru 1102/2008 u l-proposta preżenti jiġġustifikaw ir-rikors għall-istess bażi legali doppja(14).
Fid-dawl ta' dan t'hawn fuq, wieħed għandu jtenni li l-plenarja tal-Parlament fl-ewwel qari tal-proposta għal Regolament Nru 1102/2008 ddeċidiet, wara rakkomandazzjoni mill-Kumitat għall-Affarijiet Legali, li l-bażi ġuridika xierqa kienet biss l-Artikolu 175(1) KE (issa l-Artikolu 192(1) TFUE), peress li l-iskop fundamentali tal-proposta kienet li jiġu protestti s-saħħa tal-bniedem u l-ambjent, aktar milli li jiġu promossi kunsiderazzjonijiet dwar il-politika kummerċjali(15).
Il-Qorti tal-Ġustizzja qieset il-mistoqsijiet li kienu jikkonċernaw l-għażla tal-bażi ġuridika u l-ambitu tal-Artikolu 192(1) u l-Artikolu 207 tat-TFUE rispettivament f'għadd ta' okkażjonijiet(16). Barra minn hekk, hija ġurisprudenza stabbilita tal-Qorti tal-Ġustizzja li (enfasi miżjuda)(17):
"l-għażla ta' bażi ġuridika ta' att għandha ssir billi jiġi kkunsidrat l-għan u l-kontenut proprju tagħha, u mhux fir-rigward tal-bażi ġuridika użata għall-adozzjoni ta' atti Komunitarji oħra li jippreżentaw, f'ċertu każijiet, karatteristiċi simili."
Skont dan il-prinċipju, il-bażi ġuridika xierqa għal din il-proposta tal-Kummissjoni għandha tiġi eżaminata irrispettivament mill-bażi ġuridika użata għall-adozzjoni tar-Regolament Nru 1102/2008.
IV - Ġurisprudenza dwar il-bażi ġuridika
Il-Qorti tal-Ġustizzja tradizzjonalment qieset il-kwistjoni tal-bażi ġuridika xierqa bħala kwistjoni ta' importanza kostituzzjonali, li tiggarantixxi l-osservanza tal-prinċipju tas-setgħat konferiti (l-Artikolu 5 tat-TUE) u tiddetermina n-natura u l-kamp ta' applikazzjoni tal-kompetenza tal-Unjoni. Skont il-ġurisprudenza stabbilita tal-Qorti tal-Ġustizzja "l-għażla ta' bażi legali għal miżura tal-Unjoni għandha tiddependi minn fatturi oġġettivi li huma soġġetti għal reviżjoni ġudizzjarja, inkluż b'mod partikolari l-għan u l-kontenut tal-miżura"(18). Għalhekk, l-għażla ta' bażi ġuridika żbaljata tista' tiġġustifika t-tħassir tal-att ikkonċernat. F'dan il-kuntest, ix-xewqa ta' istituzzjoni li jkun hemm parteċipazzjoni aktar attiva fl-adozzjoni ta' miżura partikolari, f'liema ċirkostanzi miżura ġiet adottata, kif ukoll il-ħidma li saret f'aspetti oħra fl-ambitu ta' azzjoni kopert minn miżura partikolari huma irrelevanti biex tiġi identifikata l-bażi ġuridika korretta(19).
Fil-każ li eżami ta' miżura juri li għandha skop doppju jew li għandha komponent doppju u jekk wieħed minn dawn ikun identifikabbli bħala l-iskop jew il-komponent ewlieni jew predominanti, waqt li l-ieħor ikun biss inċidentali, dik il-miżura għandha tkun ibbażata fuq bażi ġuridika waħda, jiġifieri dik meħtieġa mill-iskop jew il-komponent ewlieni jew predominanti(20). Madankollu, meta miżura jkollha diversi objettivi jew komponenti kontemporanji, li jkunu marbuta b'mod inseparabbli, mingħajr ma wieħed ikun sekondarju u indirett meta mqabbel mal-ieħor/oħrajn, tali miżura għandha tkun ibbażata fuq id-diversi bażijiet ġuridiċi korrispondenti(21), jekk il-proċeduri previsti għall-bażijiet ġuridiċi risepttivi ma jkunux inkompatibbli mad-dritt tal-Parlament Ewropew u ma jimminawhx(22).
V. Għan u kontenut tal-miżura proposta
L-għan ta' din il-proposta, kif ġie ddikjarat mill-Kummissjoni fil-Memorandum ta' Spjegazzjoni u l-premessi 7 u 9, huwa li jiġi żgurat l-allinjament sħiħ tal-leġiżlazzjoni tal-Unjoni mal-Konvenzjoni ta' Minamata permezz tal-integrazzjoni f'att legali wieħed tal-obbligi kollha li jirriżultaw mill-Konvenzjoni li għadhom ma ġewx trasposti f'liġi tal-UE(23).
F'dan is-sens, il-premessa 1 tal-proposta tal-Kummissjoni ittenni li "Il-merkurju huwa sustanza tossika ħafna li tirrappreżenta periklu globali u kbir għas-saħħa tal-bniedem"; Il-premessa 3 tfakkar fis-seba' Programm ta' Azzjoni Ambjentali li jistabbilixxi l-objettiv fit-tul ta' ambjent mhux tossiku u l-minimizzazzjoni tal-effetti negattivi sinifikanti ta' sustanzi kimiċi fuq is-saħħa tal-bniedem u fuq l-ambjent sal-2020(24). Il-premessa 6 tirreferi għal Strateġija Komunitarja dwar il-Merkurju(25), li tistabbilixxi n-negozjar u l-konklużjoni ta' strument internazzjonali legalment vinkolanti billi l-Unjoni waħedha ma tistax tiggarantixxi protezzjoni effettiva taċ-ċittadini tal-Unjoni kontra l-effetti negattivi tal-merkurju fuq is-saħħa. Fl-aħħar nett, skont il-premessa 24, l-għan ta' dan ir-Regolament huwa li jiżgura livell għoli ta' protezzjoni tas-saħħa tal-bniedem u ta' ħarsien tal-ambjent mill-merkurju, permezz ta' projbizzjoni fuq l-esportazzjoni u l-importazzjoni tal-merkurju u tal-prodotti miżjudin bil-merkurju, restrizzjonijiet fuq l-użu tal-merkurju fil-proċessi tal-manifattura, fil-prodotti, fl-ASGM tal-merkurju u fl-amalgama dentali u l-obbligi applikabbli għall-iskart tal-merkurju.
L-Artikolu 1 tar-Regolament propost jiddefinixxi s-suġġett tar-Regolament, li huwa l-istabbiliment ta' ta' miżuri u kundizzjonijiet li jikkonċernaw il-kummerċ, il-manifattura, l-użu u l-ħżin temporanju tal-merkurju u l-ġestjoni tal-iskart tal-merkurju. L-Artikolu 2 fih definizzjonijiet, inkluż tat-termini "esportazzjoni" u "importazzjoni". L-Artikolu 3 jdaħħal restrizzjonijiet fuq l-esportazzjoni ta' merkurju u komposti tal-merkurju, filwaqt li l-Artikolu 6 jdaħħal restrizzjonijiet fuq l-importazzjoni. Skont l-Artikolu 5, l-esportazzjoni, l-importazzjoni u l-manifattura fl-Unjoni tal-prodotti miżjudin bil-merkurju kif stipulat fl-Anness II għandhom ikunu pprojbiti mill-1 ta' Jannar 2021, filwaqt li l-Artikolu 6 jdaħħal il-possibilità għall-Kummissjoni li tadotta atti ta' implimentazzjoni sabiex jiġu implimentati l-Artikoli 3 u 4. L-Artikoli 10 sa 7 jdaħħlu restrizzjonijiet fuq l-użu u l-ħżin tal-merkurju, inklużi l-attivitajiet industrijali, il-proċessi l-ġodda ta' manifattura, l-estrazzjoni tad-deheb artiġjanali u fuq skala żgħira u l-amalgama dentali. Fl-aħħar nett, l-Artikoli 11 sa13 fihom dispożizzjonijiet dwar il-ħżin u r-rimi tal-iskart tal-merkurju.
VI - Determinazzjoni tal-bażi ġuridika xierqa
B'kont meħud tal-fatt li l-għan primarju ta' din il-proposta huwa li l-leġiżlazzjoni tal-Unjoni tiġi allinjata bis-sħiħ mal-Konvenzjoni ta' Minamata, l-iskop tal-konvenzjoni nnifisha huwa essenzjali sabiex jiġi determinat jekk il-proposta għandhiex simultanjament iż-żewġ objettivi ta' protezzjoni ambjentali u l-kummerċ jew jekk wieħed minnhom huwiex sempliċiment inċidentali.
F'dak li jikkonċerna l-għan u l-kontenut tal-Konvenzjoni ta' Minamata, l-Artikolu 1 jipprevedi li "l-objettiv ta' din il-Konvenzjoni huwa li tipproteġi s-saħħa tal-bniedem u l-ambjent minn emissjonijiet antropoġeniċi u minn rilaxxi tal-merkurju u tal-komposti tal-merkurju". F'dan il-kuntest, il-preambolu jindika li l-miżuri stipulati sabiex jintlaħaq dak l-objettiv "jinkludu miżuri li jikkontrollaw il-provvista u l-kummerċ tal-merkurju, inkluż l-iffissar ta' limitazzjonijiet fuq ċerti sorsi speċifiċi ta' estrazzjoni primarja tal-merkurju, u miżuri li jikkontrollaw il-prodotti miżjudin bil-merkurju u l-proċessi tal-manifattura li fihom jintużaw il-merkurju jew il-komposti tal-merkurju, kif ukoll fl-estrazzjoni tad-deheb artiġjanali u fuq skala żgħira"(26).
Għalkemm il-Konvenzjoni ta' Minamata tipprevedi restrizzjonijiet fuq l-esportazzjoni u l-importazzjoni fir-rigward tal-merkurju, din għandha prinċipalment x'taqsam mal-protezzjoni tas-saħħa u tal-ambjent. Dan huwa kkonfermat ukoll mill-għażla tal-Artikolu 192(1) tat-TFUE bħala l-unika bażi ġuridika għall-proposta tal-Kummissjoni għal deċiżjoni tal-Kunsill dwar il-konklużjoni tal-Konvenzjoni ta' Minamata dwar il-Merkurju(27). Skont l-opinjoni tas-Servizz Legali(28):
"Billi (a) il-proposta għandha l-għan li timplimenta ċerti obbligi skont il-Konvenzjoni ta' Minamata, (b) l-iskop ambjentali ta' din tal-aħħar huwa ċar mill-preambolu tagħha, u (c) proposta oħra tal-Kummissjoni mressqa għal deċiżjoni tal-Kunsill dwar il-konklużjoni tal-Konvenzjoni ta' Minamata hija bbażata fuq l-Artikolu 192(1) tat-TFUE, ir-Regolament propost għandu a priori jkun ukoll ibbażat fuq l-istess bażi ġuridika għal raġunijiet ta' konsistenza"(29).
F'dan l-isfond, wieħed jista' jargumenta li minkejja l-eżistenza ta' għadd ta' artikoli tal-proposta dwar restrizzjonijiet li jirrigwardaw il-kummerċ, meta jitqies l-għan ġenerali tar-Regolament propost kif ukoll is-sensiela ta' kunsiderazzjonijiet li jqiegħduh fil-kuntest tal-politika usa' tal-Unjoni dwar l-ambjent, kif intwera fis-Seba' Programm ta' Azzjoni Ambjentali u l-Istrateġija Komunitarja dwar il-Merkurju, il-komponent ambjentali tal-proposta huwa b'mod ċar viżibbli u predominanti. Fl-opinjoni tas-Servizz Legali (enfasi miżjuda)(30):
“[A]nki d-dispożizzjonijiet li jikkonċernaw l-esportazzjoni u l-importazzjoni m'humiex ġenwinament maħsuba biex jippromwovu, jiffaċilitaw jew jirregolaw il-kummerċ, jew biex jiddefinixxi dawk il-karatteristiċi ta' materjal u prodotti li jippermettulhom li jiċċirkolaw b'mod liberu fil-kuntest ta' kummerċ ma' pajjiżi terzi. Minflok, il-projbizzjonijiet u r-restrizzjonijiet huma stabbiliti sabiex jiżguraw il-protezzjoni tal-ambjent(31).Taħt din il-perspettiva, ir-restrizzjonijiet kummerċjali b'mod ċar iservu l-iskop ambjentali tal-proposta. Għaldaqstant, il-komponent ambjentali jidher li huwa predominanti u jiddefinixxi ċ-ċentru tal-gravità tal-proposta."
Fid-dawl ta' dan t'hawn fuq, peress lil l-proposta tal-Kummissjoni, minkejja li fiha restrizzjonijiet dwar l-importazzjoni u l-esportazzjoni, għandha bħala l-objettiv primarju tagħha l-protezzjoni tal-ambjent u s-saħħa tal-bniedem, l-Artikolu 192(1) tat-TFUE jikkostitwixxi l-unika bażi ġuridika valida u xierqa għall-proposta.
Matul il-laqgħa tiegħu tas-26 ta' Settembru 2016, il-Kumitat għall-Affarijiet Legali għaldaqstan ddeċieda b'unanimità, bi 22 vot favur(32), li jirrakkomanda lill-Kumitat għall-Ambjent, is-Saħħa Pubblika u s-Sikurezza tal-Ikel ibiddel il-bażi ġuridika tar-regolament propost tal-Parlament Ewropew u tal-Kunsill dwar il-merkurju, u li jirrevoka r-Regolament (KE) Nru 1102/2008 għall-Artikolu 192(1) tat-TFUE esklużivament.
COM(2016) 39 finali.
Il-Portugall u l-Estonja ma ffirmawx il-Konvenzjoni ta' Minamata.
Ir-Regolament (KE) Nru 1102/2008 tal-Parlament Ewropew u tal-Kunsill tat-22 ta' Ottubru 2008 dwar il-projbizzjoni tal-merkurju metalliku u ta' ċerti komposti u taħlitiet tal-merkurju u l-ħżin sikur tal-merkurju metalliku (ĠU L 304, 14.11.2008, p. 75).
Ir-Regolament (UE) Nru 649/2012 tal-Parlament Ewropew u tal-Kunsill tal-4 ta' Lulju 2012 dwar l-esportazzjoni u l-importazzjoni ta' sustanzi kimiċi perikolużi (ĠU L 201, 27.7.2012, p. 60).
Ir-Regolament (KE) Nru 396/2005 tal-Parlament Ewropew u tal-Kunsill tat-13 ta' Novembru 2007 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u li jemenda d-Direttiva tal-Kunsill 91/414/KEE (ĠU L 70, 16.3.2005, p. 1).
Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).
Ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (ĠU L 342, 22.12.2009, p. 59).
Id-Direttiva 2006/66/KE tal-Parlament Ewropew u tal-Kunsill tas-6 ta' Settembru 2006 dwar batteriji u akkumulaturi u skart ta' batteriji u ta' akkumulaturi u li tħassar id-Direttiva 91/157/KEE (ĠU L 266, 26.9.2006, p. 1).
Id-Direttiva 2011/65/UE tal-Parlament Ewropew u tal-Kunsill tat-8 ta' Ġunju 2011 dwar ir-restrizzjoni tal-użu ta' ċerti sustanzi perikolużi fit-tagħmir elettriku u elettroniku (ĠU L 174, 1.7.2011, p. 88).
Id-Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (ĠU L 334, 17.12.2010, p. 17).
Id-Direttiva 2012/18/UE tal-Parlament Ewropew u tal-Kunsill tal-4 ta' Lulju 2012 dwar il-kontroll ta' perikli ta' inċidenti kbar li jinvolvu sustanzi u taħlitiet perikolużi, li temenda u sussegwentement tħassar id-Direttiva tal-Kunsill 96/82/KE (ĠU L 197, 24.7.2012, p. 1).
Id-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (ĠU L 312, 22.11.2008, p.3).
Id-Direttiva tal-Kunsill 1999/31/KE tas-26 ta' April 1999 dwar ir-rimi ta' skart f'terraferma (ĠU L 182, 16.7.1999, p. 1).
COM(2016) 39 finali, p. 9.
Rapport tal-plenarja A6–0227/2007, p. 38.
Ara, b'mod partikolari, l-Opinjoni 2/00 EU:C:2001:664; kif ukoll il-Kawża C–281/01 il-Kummissjoni vs il-Kunsill, il-Kawża C–94/03 il-Kummissjoni vs il-Kunsill, EU:C:2006:2; il-Kawża C–178/03 il-Kummissjoni vs il-Parlament u l-Kunsill, EU:C:2006:4; u l-Kawża C–411/06 il-Kummissjoni vs il-Parlament u l-Kunsill, EU:C:2009:518.
Il-Kawża C–178/03 il-Kummissjoni vs il-Parlament u l-Kunsill, EU:C:2006:4, paragrafu 55.
Il-Kawża C–45/86 il-Kummissjoni vs il-Kunsill (Preferenzi Tariffarji Ġeneralizzati) [1987] ECR 1439, paragrafu 5; il-Kawża C–411/06 il-Kummissjoni vs il-Parlament u l-Kunsill [2009] ECR I-7585.
Il-Kawża C–269/97 il-Kummissjoni v il-Kunsill [2000] ECR I–2257, paragrafu 44.
Il-Kawża C–137/12 il-Kummissjoni vs il-Kunsill EU:C:2013:675, paragrafu 53; il-Kawża C–490/10 il-Parlament vs il-Kunsill EU:C:2012:525, paragrafu 45; il-Kawża C–155/07 il-Parlament vs il-Kunsill [2008] ECR I–08103, paragrafu 34.
Il-Kawża C–211/01 il-Kummissjoni vs il-Kunsill [2003] ECR I–08913, paragrafu 40; il-Kawża C–178/03 il-Kummissjoni v. il-Parlament u l-Kunsill [2006] ECR I–107, paragrafi 43 sa 56.
Il-Kawża C–300/89 il-Kummissjoni v. il-Kunsill ("Diossidu tat-titanju") [1991] ECR I–2867, paragrafi 17 sa 25; il-Kawża C–268/94 il-Portugall v il-Kunsill [1996] ECR I–6177.
Il-Konvenzjoni ta' Minamata dwar il-Merkurju li ġiet konkluża taħt il-patroċinju tal-Programm tan-Nazzjonijiet Uniti għall-Ambjent, http://www.mercuryconvention.org/.
COM(2010) 723 finali.
Ibid, f'punt 4.
COM(2016) 42 finali, p. 4.
SJ–0393/16, p. 4.
Ara argument simili fil-Kawża C–411/06 il-Kummissjoni vs il-Parlament u l-Kunsill, EU:C:2009:518, paragrafu 66.
Ara l-Kawża C–411/06 il-Kummissjoni vs il-Parlament u l-Kunsill, EU:C:2009:518, paragrafu 69 sa 72.
Dawn li ġejjin kienu preżenti għall-votazzjoni finali: Jean-Marie Cavada (aġent President, rapporteur), Mady Delvaux (Viċi President), Axel Voss (Viċi President), Joëlle Bergeron, Marie-Christine Boutonnet, Daniel Buda, Sergio Gaetano Cofferati, Pascal Durand, Angel Dzhambazki, Kostas Chrysogonos, Rosa Estaràs Ferragut, Sajjad Karim, Sylvia-Yvonne Kaufmann, Dietmar Köster, Gilles Lebreton, António Marinho e Pinto, Stefano Maullu, Emil Radev, Evelyn Regner, Virginie Rozière, József Szájer, Tadeusz Zwiefka.
Regolament dwar il-merkurju u li jirrevoka r-Regolament (KE) Nru 1102/2008